بۆ یەکەم جار لە مێژوودا مەسیحییە دیموکراتەکان کەمترین لایەنگریان هەیە - Radio Sweden Kurdish - رادیۆی سوید Radyoya Swêdê | Sveriges Radio\nئەنجامی ڕاپرسیی لاگری لە پارتە سیاسییەکان، نیسانی ٢٠١٨\nبۆ یەکەم جار لە مێژوودا مەسیحییە دیموکراتەکان کەمترین لایەنگریان هەیە\nبڵاو کرایه‌وه tisdag 5 juni kl 11.07\nئەگەر ئەمڕۆ هەڵبژاردن بوایە پارتی مەسیحیە دێموکراتەکان نەیاندەتوانی بێنە پەرلەمانەوە. هاوکات سۆسیالدیموکراتەکان بۆ یەکەم جار لە مێژووی پێوانی لایەنگیری بیرۆی ناوەندی ئامار دا نزمترین ژمارەی لایەنگیریان تۆمار کرد، لە بەرامبەردا سویدیە دێموکراتەکانیش بە خێرایی بەرەوپێش دەڕۆن.\nPartisympatiundersökningen (PSU) maj 2018\nئەمڕۆ بیرۆی ناوەندی ئامار دوایین ئاماری خۆی بەر لە هەڵبژاردنی مانگی نۆی ئەمساڵ لەبارەی ڕادەی لایەنگیری پارتەکان بڵاو کردەوە و ئەگەر ئەمڕۆ دەنگدان بایە ئەو پارتانەی کە ئەمڕۆ لە حکومەت دان واتە سوسیال دێموکراتەکان و پارتی ژینگە بە یەکەوە %٣٢،٦ی دەنگەکانیان دەهێنا، بەرەی هاوپەیمانیش کە لە مۆدێراتەکان و پارتی ناوەند و لیبرالەکان و مەسیحیە دێموکرتەکان پێک دێ بەیەکەوە دەیانتوانی %٣٨،٦ دەنگەکان بەدەست بهێنن،پارتی دێموکراتەکانی سوید %١٨،٥ و پارتی چەپەکانیش %٧،٤ و پارتەکانی دیکەش %٢،٩ ی دەنگەکانیان بەدەست دێنا.\nسەرۆکی پارتی دێموکراتەکانی سوید ییمی ئێکەرسۆن خۆشحالی و ڕازیبوونی خۆی لە ڕێژەی لایەنگیری پارتەکەی دەربڕی:\n" زۆر لەو ژمارانە ڕازیم و زیاتر لەوەیە کە چاوەڕوانیم دەکرد، چونکە بە شێوەیەکی ئاسایی لەو ئامارانەدا ڕێژەی لایەنگیریمان کەمتر دەردەکەوێ."\nلە لایەکی دیکەوە سکرتێری پارتی سۆسیال دێموکراتەکان لێنا رۆدسترۆم باستراد دەڵێ ئێمە لەو ژمارانە ڕازی نین بەڵام بە لەبەرچاوگرتنی ڕاپڕسیەکانی ئەم دواییە شتێکی چاوەڕوان کراو بوو.\nپێتەر کولگرین بەرپرسی هەڵمەتی هەڵبژاردنی مەسیحیە دێموکراتەکان کە پارتەکەی کەمترین ڕێژەی لایەنگیری لەم ڕاپرسیەدا تۆمار کردووە بێزاربوونی خۆی ناشارێتەوە هەرچەند پێی وایە ئەو ڕاپرسیانە ژمارەی کۆتاییش نین. فرێدریک فورتنباخ وتەبێێژی سیاسەتی نێوخۆ لە بەشی هەواڵەکانی ڕادیۆی سوید لە بارەی گرینگی ئەو ڕاپرسیە دەڵێت کە ئەو ڕاپرسیە زیاتر باس لە دۆخی حیزبەکان لە ئێستادا دەکا و ئەوەش بەو مانایە نیە کە پارتیەکان لە هەڵبژاردنیش دا هەمان ژمارە بەدەست دینن.\nئەگەر ئەمڕۆ دەنگدان بوایە دەنگی پارتەکان بەم شێوە دەبوو\n⬅ پارتی ناوەڕاست 8,7\n⬅ پارتی لیبراڵەکان 4,4\n⬅ پارتی مۆدێراتەکان 22,6\n⬅ پارتی مەسیحییە دیموکراتەکان 2,9\n⬅ پارتی سۆسیالدیموکراتەکان 28,3\n⬅ پارتی چەپ 7,4\n⬅ پارتی ژینگە 4,3\n⬅ پارتی دیموکراتەکانی سوید 18,5\n⬅ پارتەکانی دیکە 2,9\nپارتی چەپ و دیموکراتەکانی سوید لایەنگریان زیادی کردووە


بۆچوون / بیروڕا :: 05/09/2017\nوادەی ئەنجامدانی ریفراندۆمەكەی سەربەخۆیی هەرێمی كوردستان، لە بیست و پێنجی ئەیلولی داهاتوودا، بە خێرایی نزیكدەبێتەوە و لەوەیشدەچێت كە لەبەر رۆشنایی پەیوەستبوونی سەركردایەتیی هەرێمەكە پێوەی، ئەنجامدانەكەی یەكلابووبێتەوە و پاشەكشەی لێنەكرێت، چونكە تا ئێستا گوشارەكانی یار و نەیاری وەك یەك رەتكردووەتەوە، بە ویلایەتە یەكگرتووەكانی ئەمریكایشەوە كە بەلای كوردەوە گەورەترین هاویەیمانیانە.\nلایەنە عێراقیەكان لە بەغدا ئەنجامدانی ریفراندۆمەكە رەتدەكەنەوە و دەسەڵاتی ناوەندیش جەخت دەكاتەوە كە پابەندی ئەنجامەكانی نابێت. بەڵام ئەم وتارە نایەوێت بچێتە مافی كوردەوە لە دیاریكردنی چارەنووسیدا و وایشدەردەكەوێت كە هێزە دەرەكییە پەیوەندیارەكان، جگە لە ئێران، لەڕووی بنەمای یاسا نێودەوڵەتیەكانەوە، دژی نین. لێرەدا هێندە بەسە ئاماژە بە تەنیا دوو بەڵگەنامە بدەین كە گفتوگۆ هەڵناگرن و كۆمەڵی نێودەوڵەتیان پابەندكردووە و پێداگریی دەكەن لەسەر مافی چارەی خۆنووسین. یەكەمیان لە بەڵێننامەی نەتەوە یەكگرتووەكاندا خۆی دەبینێتەوە كە هەر 193 دەوڵەتە ئەندامەكەی پابەندكردووە، دووەمیشیان ئەو بەڵێنە نێودەوڵەتیەیە كە زیاتر لە 160 دەوڵەت واژۆیان كردووە و هەندێكیشیان بە فەرمیی پەسەندیان كردووە كە عێراق یەكێكیانە.\nلەبەر رۆشنایی ئەوەی سەرەوەدا، هیچ دەوڵەتێك كە رێزی لە پابەندبوونی خۆی گرتبێت و بەتایبەت وڵاتە دیموكراتەكانی خۆرئاوا، كەسیان بە كوردیان رانەگەیاندووە كە دژی بنەمای مافی چارەی خۆنووسینە، تەنیا داوای دواخستنی ریفراندۆمەكەیان كردووە بۆ كاتێكی نادیار. لەهەمان چوارچێوەدا جێی خۆیەتی ئاماژە بە هەڵوێستی ئەمریكا بدرێت. كورد سوپاسگوزاریی قووڵی خۆیان بۆ ئەمریكا ناشارنەوە كە بە هانایانەوە چووە و پاراستوونی لە 1991 دا لەڕێی داڵدەی ئارامییەوە كە بووە بەردی بناغەی ئەو قەوارەیەی بونیاتیان نا و بەرەوپێشچوو تا گەیشتە ئەوەی ئەمڕۆ. بەڵام لە 1991 ەوە پەیوەندییەكانی نێوان هەردوولا لەسەر بنەمای هاوپەیمانیی بوو و بەرەوپێشچوونی باشی بەخۆوە بینی. دیارترین بەرئەنجامەكانی هاریكاریی سەربازیی بوو بۆ رووخانی رژێمەكەی سەدام لە 2003 دا, هەروەها ئەوەی ئەم دواییەیش كە بریتی بوو لە پشتگیریی سەربازیی ئەمریكا كە رۆڵی یەكلاكەرەوەی بینی لە خۆڕاگریی كورد بەرامبەر هێرشی داعش بۆ سەر ناوچەكانیان و پاشان گۆڕینی بارودۆخەكە بۆ هێرشی پێچەوانەی راماڵینی رێكخراوە تیرۆریستەكە.\nپێویستە لێرەدا ئاماژە بەوەیش بدرێت، لایەنی كوردی تاقە لایەنی نێوان لایەنە عێراقیەكانە كە بە ئاشكرا و لە هەموو بۆنە گونجاوەكاندا، داندەنێت بە باشیی ویلایەتە یەكگرتووەكان بەسەریانەوە و بەسەر هەموو عێراقیەكانیشەوە. ئەوەیش هیچ نهێنی نییە كە سەركردە كوردەكان دەستبەرداری واشنتۆن نەبوون لە هەر داواكارییەك بۆ پشتگیریی لە هەڵوێستی سیاسی دەربارەی عێراقی دوای سەدام، بەڵام لە مەسەلەی ریفراندۆمەكەدا نا. چونكە واشنتۆن نایەوێت لە نێوان بەغدا و كورد-دا یەكێكیان هەڵبژێرێت. لە راستیشدا ئەمە پاساوێكی لاوازە چونكە ئەمریكا زلهێزێكە و عێراق پێویستی پێیەتی تا پشتگیریی بكات و پێویستی بەوە نییە خۆی بخاتە ململانێوە، بەڵكو دەتوانێت پەیوەندیی هاوسەنگ لە نێوان هەردووكیاندا رابگرێت.\nئەو هەڵمەتی دژایەتی و رەتكردنەوە فراوانەی عێراق بۆ ریفراندۆم، تەنیا هەر لایەنە سیاسیەكان نیین، بەڵكو نووسەران و ئەكادیمیستیەكانیشی گرتووەتەوە، ئیتر لە نیازپاكی بێت یان یان خراپی. ئەمە هەڵمەتێكە زۆرجار هاوشانی ئەو تیۆرانەیە كە (شارەزایانی) خۆرئاوا بازاڕگەرمیی دەدەنێ، ئەوانەی لەگەڵ كورد-دا هاوسۆز نین. لە ناوەرۆكدا هەڵمەتێكە بۆ ترساندنی گەلی كورد بە دەرەنجامی مەترسیدار ئەگەر سووربن لەسەر سەربەخۆیی. كۆڵەكەی سەرەكیی ئەم هەڵمەتە لەمڕۆدا، هەوڵدانە بۆ (بەئەهریمەنكردن) ی سەركردە كوردەكان، بەتایبەت مەسعود بارزانی سەرۆكی هەرێم كە رابەرایەتیی دەستپێشخەریی راپرسیەكە دەكات. چەندین تۆمەتی ئاراستە دەكەن كە كەمترینیان ئەوەیە ئامانجی ریفراندۆمەكە گۆڕینی هەرێمی كوردستانە بۆ شانشینێك كە بنەماڵەی بارزانی پشتاوپشت پاشای بن، یان لە باشترین حاڵدا كۆمارێكی دیكتاتۆریانە بێت!. ئەم قسە خەیاڵیانە هیچ شایانی وەڵامدانەوە نین تەنیا هێندە نەبێت كە ئەوە بیربهێنرێتەوە ئەم راپرسییە بۆ سەربەخۆییە نەكە دیاریكردنی سیستمی فەرمانڕەوایی (حوكمداری). جێی وەبیرهێنانەوەیە كە بارزانی پێش چەند رۆژێك، لە دیدارێكی رۆژنامەییدا جەختی كردەوە كە نە خۆی و نە هیچكام لە خزمەكانی خۆیان بۆ هەڵبژاردنە سەرۆكایەتیەكەی هەرێم كاندید ناكەن كە لە تشرینی دووەمی داهاتوودا ئەنجام دەدرێت.\nلەنێو ئەو پاساوانەدا كە ئەو كەسانە باسی دەكەن، دیاردەكانی گەندەڵیی ئیداری و دارایی و خزمخزمێنەیە لە هەرێمی كوردستاندا، هەروەها شكستی بەڕێوەبردنی هەرێم لە دابینكردنی خزمەتگوزاریەكان و باشكردنی ئاستی گوزەرانی دانیشتوانەكەی و كەمكردنەوەی مووچەی فەرمانبەران و پێنەدانی لە كاتی خۆیدا، ئەمە بێجگە لە شكستهێنان لە دامەزراندنی دامەزراوە دەستوریە سەرەكیە پێویستەكانی پتەوكردنی كۆمەڵگەی مەدەنی و دیموكراتیدا. بێگومان ئەم نەخۆشیانە لە هەرێمدا هەن و مەترسیشە بۆ سەر بارودۆخی ئێستا و داهاتووی. لەگەڵ ئەوەیشدا دەبێت بە ویژدانەوە ئاماژە بەوە بدرێت كە هەرێم سەركەوتوو بووە لە دابینكردنی ئاسایش و ئارامیی بەرەنگاربوونەوەی باری قورسی ئابوری و دارایی سەرەڕای ئاڵنگارییە زۆرەكان، لەوانە بڕینی مووچە لەلایەن دەسەڵاتی ناوەندەوە و پاشان سەرهەڵدانی وەرچەرخانە كارەساتاویەكانی وەك دەركەوتنی داعش لە سوریا و عێراق و داگیركردنی سێیەكی خاكی عێراق بە هەندێك ناوچەی كوردیشەوە، كە چەندین دەرەنجامی لێكەوتەوە، یەكێكیان لێشاوی ئاوارەبوونی زیاتر لە ملیۆنێك و پێنج سەد هەزار كەسی هەردوو وڵاتەكەیە كە روویانكردە هەرێمی كوردستان، ئەمەیش بارگرانیەكی ئەمنی و دارایی زیاد لە توانای خۆیی خستە ئەستۆی ئیدارەكەی هەرێم. بە گشتی دیاردە خراپەكانی هەرێم بچووكبووەوەی هاوشێوەكانیانن لە باقی عێراقی ژێر دەسەڵاتی حكومەتی ناوەندیدا.\nلە چوارچێوەی هەڵمەتی بازاڕگێڕانی ترساندندا، نموونەی باشوری سودان دێننەوە كە گوایە دەوڵەتی كوردستان هەمان چارەنووسی دەبێت و دوای سەربەخۆبوونی، هەرەسە ئابوری و داراییەكان بەخێرایی دەیگرێتەوە و شەڕی ناوخۆ لەنێوان گروپەكانیدا بەرپا دەبێت. ئەوەی لەم بەراوردەدا جێی سەرسوڕمان و نامۆییە ئەوەیە كە بانگەشەكارانی، سروشتی كۆمەڵگەی باشوری سودان نازانن یان دەیانەوێت نەیزانن. جارێ سەرەتا دەسەڵاتی سەربەخۆی ئەوێ شارەزایی تەواوی نییە بۆ ئەوەی بە لێهاتوویی فەرمانڕەوایی بكات، چونكە لە شەڕی دارستانەكانەوە راستەوخۆ چوونەتە دامەزراندنی دەوڵەتی سەربەخۆ و بەڕێوەبردنیەوە، بە ماوەیەكی كەمی ئۆتۆنۆمییەكی ناسەقامگیرەوە، ئەمە بەراورد بكە بە شارەزایی دورودرێژی كوردەوە لە ئۆتۆنۆمیدا. جگە لەمەیش كۆمەڵگەی باشوری سودان (12 ملیۆن كەس)ی تەواو خێڵەكین و پێكهاتووە لە زیاد لە 60 نەژاد كە بە 80 زمان قسەدەكەن، ئەمەیش وایكردووە دەسەڵات بەناچاری زمانی ئینگلیزیی وەك تاكە زمانی فەرمیی بسەپێنێت.\nبە كورتیەكەی، تا ئێستا ئاماژەیەك نییە بۆ ئەوەی راپرسیەكە لە وادەی دیاریكراوی خۆیدا نەكرێت یان هەڵمەتی ترساندنەكە كورد هەڵاوێرێت لە رۆیشتنی بەرەو ئەم ئامانجە.


◄ Resultat: Found 12, page 1 of 2 Items per page: 🗐 1 🗐 5 🗐 10 🗐 25 🗐 50 🗐 100\n🏆 باز بازان Kurdish Traditionella lekar\n📅 Lades Oct 20 2020 9:08AM\n👁 Denna post har tittat 135 gånger\nجۆرێک یاری کوردەواری  [ Mer... 👁] ✖ ✖ ✖ 0 3 ✔ 78% ✍ Z.S. 20-10-2020 9:08:19\n🏆 بیل بیلان Kurdish Traditionella lekar\n👁 Denna post har tittat 139 gånger\nجۆرێک یاری کوردەواری  [ Mer... 👁] ✖ ✖ ✖ 0 6 ✔ 78% ✍ Z.S. 20-10-2020 9:08:19\n🏆 چووز چووزان Kurdish Traditionella lekar\nجۆرێک یاری کوردەواری  [ Mer... 👁] ✖ ✖ ✖ 0 11 ✔ 78% ✍ Z.S. 20-10-2020 9:08:20\n🏆 حەفت سنگ Kurdish Traditionella lekar\n👁 Denna post har tittat 79 gånger\nجۆرێک یاری کوردەواری  [ Mer... 👁] ✖ ✖ ✖ 0 2 ✔ 78% ✍ Z.S. 20-10-2020 9:08:19\n🏆 زۆران Kurdish Traditionella lekar\n👁 Denna post har tittat 73 gånger\nجۆرێک یاری کوردەواری  [ Mer... 👁] ✖ ✖ ✖ 0 9 ✔ 78% ✍ Z.S. 20-10-2020 9:08:20\n🏆 سنجۆقان Kurdish Traditionella lekar\n👁 Denna post har tittat 100 gånger\nجۆرێک یاری کوردەواری  [ Mer... 👁] ✖ ✖ ✖ 0 5 ✔ 78% ✍ Z.S. 20-10-2020 9:08:19\n🏆 سنگ و باز Kurdish Traditionella lekar\n👁 Denna post har tittat 78 gånger\nجۆرێک یاری کوردەواری  [ Mer... 👁] ✖ ✖ ✖ 0 0 ✔ 78% ✍ Z.S. 20-10-2020 9:08:19\n🏆 سێ سنگ Kurdish Traditionella lekar\n👁 Denna post har tittat 59 gånger\nجۆرێک یاری کوردەواری  [ Mer... 👁] ✖ ✖ ✖ 0 1 ✔ 78% ✍ Z.S. 20-10-2020 9:08:19\n🏆 قۆلە شۆڕان Kurdish Traditionella lekar\n👁 Denna post har tittat 75 gånger\nجۆرێک یاری کوردەواری  [ Mer... 👁] ✖ ✖ ✖ 0 4 ✔ 78% ✍ Z.S. 20-10-2020 9:08:19\n🏆 هووشەکانێ Kurdish Traditionella lekar\n👁 Denna post har tittat 63 gånger\nجۆرێک یاری کوردەواری  [ Mer... 👁] ✖ ✖ ✖ 0 7 ✔ 78% ✍ Z.S. 20-10-2020 9:08:20


شێوازی هەلبژاردنی یەزید لە جێگای باوكی خۆی معاویە – History Of Kurdistan\nهه‌ینی , ته‌مموز 1 2022\nHome / مێژووی ئیسلام / شێوازی هەلبژاردنی یەزید لە جێگای باوكی خۆی معاویە\nشێوازی هەلبژاردنی یەزید لە جێگای باوكی خۆی معاویە\nكه‌یفی عمر 2016-03-09\tمێژووی ئیسلام, مێژووی ده‌وڵه‌تی ئه‌مه‌وی لێدوان نووسین ناچالاککراوە لە شێوازی هەلبژاردنی یەزید لە جێگای باوكی خۆی معاویە 12,160 Views\nئامادەكردنی : كەیفی پیرداود\nئەو شێوازە دەلێن(ولایە العهد) لەبەر ئەوەی گووترا چونكە لەو سەردەمە نەبوو بۆ یەكەم جار ئەو شتە بوو شتەكی نوێ بوو. زۆر رێگاو هەنگاوی گرتەبەر بۆ دانانی كوری لەجێگای خۆی پێشتر پرس و رای بە زۆر لەكەسایەتیە بەناوبانگەكانی ئەوە سەردەمە كردبوو. هەنگاوەكانی معاویە گرتیە بەر بۆجێگرتنەوەی یزیدی كوری ؟؟\n1-راوێژكاری(استشارە) زۆر گێرانەوە هەیە یەك لەوانە(المغيرەی كوری شعبە)دەورێكی زۆر گرینگی هەبووە كەیەك لەكارەكانی معاویە ئەوە بوو كەكەسی باسی هەلدەبزارد.\nمغیرەی كوری شعبە كەزۆر زریەك بوو ئەوداوای كرد لابردێ لەكوفە خۆی داوای كردبوو بەلام دوای پەشیمان بۆوە.\nئەوجا بۆئەوەی بگەرێتەوە سەر كاری خۆی.دەلێن بەیزیدی گووت بۆ بەبابت نالێ ی كەلە جێگای خۆت دات بێ.\nلەبەر ئەوەی معاویە مغیرە دەنێرێتەوە بۆشاری كوفە پاشان معاویە بەمغیرە دەلێت رات چی یە بەدانانی یەزید لەشوێنی خۆم.بەلام ئەم شتەوانیە لەبەر ئەوەی مغیرە لەسالی(50ك)كۆچی دوایكردووە ئەم هەلبزاردنە لەسالی(56ك)بووە واتە مغیرە نەبووە لەم سەردەمە .\nفكرەكە فكرەی معاویە بووە بەلام پێویستی بەكات وشوێنی خۆی هەبوو هەروەها پرس بە(زیاد بن ابی)كەیەك لەسەركردەكانی معاویە بوو یەك لەزیرەكەكانی عەرەب بوونە كاتێك معاویە پێ ی دەلێت زیاد گووتی پەلەمەكە لەم كارەدا .\nمعاویە دەیویست ئەم شتە جێ بەجێ بكات بەلام لەبەر ئەوەی شتەكە نوێ بوو رادەوەستا .\n2-(المحلات الاعلانیە) واتا اعلانی بۆ كوری خۆی دەكرد. معاویە هەڵسا كورەكەی كردە سەركردە بۆسەر ناوچەكانی رۆم بۆ فتح كردن لە قستنتینیە.ئەوانەی لەگەل یزید دابوون یەك لەوانە(عبدللە كوری زوبی) بوو مەرامی معاویە ئەوە بوو كەكورەكەی بەدیاربخات لەناو خەلك هەروەها پێدانی(امارت الحج) لەو سەردەمە ئەوەی ئەم پۆستەی وەرگرتبا كەسێكی بەرز دەبوو لەناو خەلك سێ سال كردی بەقافلەی حەج .\nكاتێك امام حسن كۆچی دوای كرد تازیە لەمەككە دانرا بەلام كاتێك مامی حسن ی هات معاویە یەزیدی نارد بۆ تازیە. مامی حسن پێ گووت وەرە دانیشە بەلام ئەو گووتی من نەهاتوومە بۆ دانیشتن بەلكو بۆ سەر تازیە كەكو خاوەن تازیە بووە .\n3- خەلكی شام هەمووی بیعەتی دا بەیەزید كەببێت بەخەلیفە لەجێگای باوكی . ئەم هەنگاوەش بووە دووبەش؟\n1 هاتنی سەركردەو قەبائیلەكان كەعرەب و تیرەی عرەبی تێدابوو بۆمعاویە لەگەلیان دابنیشێت باسی یەزیدیان بۆ بكات.\n2 هاتنی وەفدەيك لەبەصرەو مەدینە كەهەردوو وەفدەكە لایەنگیری معاویە بوون .\nAbout كه‌یفی عمر\nPrevious میرنیشینی سۆران لەسەردەمی میر محمد (1813_1836)ز\nNext رۆڵی كورد لە وەرچەرخانی سیڤەر بۆ لۆزان\nكۆچی پێغه‌مبه‌ر (صلی الله علیه وسلم) بۆ مه‌دینه\nموحه‌ممه‌د ئیدریس پێداچوونه‌وه‌ی: پشتیوان صابر عزیز كۆچی پێغه‌مبه‌ر (صلی الله علیه وسلم) بۆ مه‌دینه …\nهونه‌ری سۆمه‌رییه‌كان و كورته مێژوویه‌ك\nرۆلی پاشای گەورە لە گرنگی دان بە زانست و کتێبخانە\nسەردەمی خیلافەتی خەلیفە موعتەسەم\nشه‌ریعه‌تی وفه‌لسه‌فه‌ی مێژوو


بنکەی بووژانەوەی گۆلی ورمێ چالاک دەبێتەوە - Mehr News Agency\nAP ١٤٠٠ ڕەزبەر ٣٠ ٠٩:١٠\nNews Code 39686\nسەرۆک کۆمار وتی: بنکەی بووژانەوەی گۆلی ورمێ بەم زوانە چالاک دەبێتەوە بۆ ئەوەی نوێنەران و بەرپرسانی پارێزگا کاروباری پێویست بەڕێوە ببەن.\nبە پێی هەواڵی مێهر، سەید ئیبراهیم ڕيییسی لە سەفەری خۆی بۆ پارێزگای ئازەربایجانی ڕۆژاوا وتی: مەبەستمان لەم سەردانە دەستپێکی پرۆژەی نوێ نییە بەڵکوو هەموو هەوڵی خۆمان ئەدەین پرۆژەکانی پێشوو کۆتایی بێنین بۆ ئەوەی بۆ لاوان کاروپیشە ساز بکەین و یارمەتیدەری گەشەی وڵات بین.\nئەو سەبارەت بە گۆلی ورمێ وتی: بنکەی بووژانەوەی گۆلی ورمێ بەم زوانە چالاک دەبێتەوە بۆ ئەوەی نوێنەران و بەرپرسانی پارێزگا کاروباری پێویست بەڕێوە ببەن.\nناوبراو هەروەها وێڕای داکۆکی لە سەر ئەوەی کە وڵاتانی بیانی خێرخوازی ناوچە دراوسێیەکان نین، وتی: ئەوان بەدوای بەرژەوەندییەکانی خۆیانن و ئێمە ئیزن نادەین زایۆنیستەکان پێوەندی ئێمە و دراوسێیەکانمان تووشی کێشە بکەن.\nرەییسی داکۆکی کرد: پێوەندی ئابووری و بازرگانی و چالاک بوونەوەی سنوورەکان لە بەرنامە گرینگەکانی دەوڵەتە و بازرگانی کاڵا لە گەڵ دراوسێیەکان دەبێتە هۆی گەشەی ئابووری و پێوەندی زیاتر لە گەڵ وڵاتانی ناوچە.


زانكۆ وه‌ك ده‌زگایه‌كى مه‌عریفی و ماشێنێكى پێگه‌یاندنى كه‌سایه‌تى و گه‌شه‌پێدانى عه‌قڵیه‌تى تاك له كۆمه‌ڵگا، رۆڵێكى گه‌وره ده‌بینێ و كاریگه‌رییه‌كى مه‌زنیشی به‌سه‌ر كۆمه‌ڵگا هه‌یه، زانكۆ ده‌توانێت ببێته خاڵێك بۆ كاركردن و خستنه‌به‌ر لێكۆڵینه‌وه‌ى هه‌موو پنته‌كانى كۆمه‌ڵگا به بچووك و گه‌وره‌یانه‌وه، زانكۆیه‌كى زیندوو و تژی له مه‌عریفه كۆمه‌ڵگایه‌كى پڕ له‌جووڵه‌ى عه‌قڵی ده‌هێنێته به‌رهه‌م، كۆمه‌ڵگایه‌ك هه‌میشه شۆڕش به‌سه‌ر خۆیدا ده‌كاته‌وه، ئامێری پێشكه‌وتنیشی هه‌میشه له كاره، هه‌میشه وه‌ڵامی نوێ پێیه بۆ پرسیاره كۆنه‌كان و پرسیاره نوێیه‌كان، رامانه كۆسمۆسی و وجودگه‌راییه‌كان، زانكۆ هه‌میشه له پێشی پێشه‌وه‌ى هه‌ر گۆڕانكارییه‌كه ئه‌گه‌ر ئه‌گه‌رى روودانى هه‌بێت له‌كۆمه‌ڵگادا، زانكۆ ده‌توانێت عه‌قڵی دۆگما له‌لابۆر شیبكاته‌وه به شیته‌ڵێكى نوێ بیخاته‌وه جووڵه، زانكۆ دژ ده‌بێت له‌گه‌ڵ هه‌موو مۆراڵه كۆنه‌كانى كۆمه‌ڵگا و كۆمه‌ڵێك مۆراڵی نوێ ده‌خاته مێشكى تاكه‌كانییه‌وه، كه به‌رجه‌سته‌ى خواست و ئاره‌زووه‌كانى سه‌رده‌مه، رۆڵێكى گه‌وره‌ش ده‌بینێ له به‌مۆدێرنه‌كردنى كۆمه‌ڵگا، كرانه‌وه‌ى له‌به‌رده‌م چاخێكى نوێدا، زانكۆ ده‌توانێت شۆڕبێته‌وه بۆ هه‌موو درزه‌كان و سیسته‌مه كۆنزه‌رڤاتیڤ و دیسپۆتیزمه‌كان و هاودژییه‌كانی نێوانیان ئاشكرابكات و سیسته‌مێكى هیومانیزمى و ژیاندۆست و زانستدۆست بۆ تاكه‌كانى كۆمه‌ڵگا بهێنێته‌دی، ئێمه زانكۆ وه‌ك ده‌زگایه‌كى ئایدیال وێنا ناكه‌ین و بڵێین ده‌توانێت به ته‌نیا به هه‌موو ئه‌و كارانه‌ى هه‌ڵسێت كه له‌سه‌ره‌وه باسمانكردووه، به‌ڵام كاڵفامیش نییه ئه‌گه‌ر بڵێین ده‌توانێت رۆڵێكى گه‌وره له هه‌ریه‌ك له‌و بوارانه ببینێت، نابێ ئه‌وه‌ش له یاد بكه‌ین زانكۆ پێویسته له هه‌موو ئایدیا ئاسمانى و زه‌مینییه‌كان داتاشراوبێت و تخونیان نه‌كه‌وێت و نه‌بێته دارده‌ستێك به‌ده‌ستییانه‌وه، به‌ڵكو ده‌بێت زانكۆ خۆی له ده‌ره‌وه‌ى ئه‌م ئایدۆلۆژیایانه ببینێته‌وه و وه‌ك بابه‌تێك بیانخوێنێته‌وه و له‌خزمه‌ت كۆمه‌ڵگادا ته‌وزیفیان بكات و بیانخاته كار، ئێمه به‌ڵه‌دین به‌و راستییه‌ى كه زانكۆ كۆمه‌ڵێك دیوار و ئامێره كه تواناى جووڵه‌یان نییه به‌ڵكو ئه‌وه عه‌قڵیه‌تى ئێمه‌یه ده‌یجووڵێنێت، بۆ ئه‌وه‌ى زانكۆ وه‌زیفه‌كانى خۆی به‌جێبێنێت، پێویسته عه‌قڵێكى بوونگه‌را و ژیاندۆست و حه‌قیقه‌تخواز و مه‌عریفه‌تخواز له‌پشتیه‌وه و بێت و بیجووڵێنێت، سه‌ره‌ڕاى ئاره‌زووێكى زۆریش بۆ فێربوون و تێركردنى برسیه‌تى پرسیاره وجودى و كه‌ونیه‌كانى ئینسان، به‌جۆرێك وا له تاك بكات كه ئه‌قڵی به هه‌موو ئه‌گه‌ره‌كاندا دابشكێ و هه‌موو ئاوه‌زى له جووڵه‌دا بێت به‌ره‌و ئه‌گه‌رى نوێ، زانكۆ بتوانێت له‌واقیعی كۆمه‌ڵگادا بژی و تێبگا، له‌هه‌مانكاتدا تواناى پێشنیازكردن و چاره‌سه‌ركردنى قه‌یرانه بچووك و گه‌وره‌كانى نێو كۆمه‌ڵگاى هه‌بێت، ده‌بێت زانكۆ بزووتنه‌وه‌یه‌كى رادیكاڵی بێت بۆ ته‌واوى فێنده‌مینتالیزمه‌كانى كۆمه‌ڵگا، زانكۆ ده‌بێت ده‌زگایه‌كى پراگماتیكى (كرده‌یی، عه‌مه‌لی) بێت، نه‌ك ته‌نها تیۆره‌یه‌كى وشك و بریشك بێت كه نه‌توانێت ته‌ڵه‌زگه‌كانى كۆمه‌ڵگا بكاته‌وه، كۆده‌كانى نێویان ئاشكرابكات و بیانكاته‌وه، ده‌بێت زانكۆ له‌هه‌مانكاتدا ئیش له‌سه‌ر ئه‌كته‌ره‌كانى نێو خۆیدا بكات (مامۆستا - قوتابی) و بتوانێت ئاره‌زوو و ویسته‌كانیان هه‌زمبكات و به جۆرێك كه ئه‌مانیش ره‌نگدانه‌وه‌یه‌كى پۆزه‌تیڤانه‌یان له‌سه‌ر كۆمه‌ڵگا هه‌بێـت، زانكۆ ده‌بێت له‌كۆنتاكتى به‌رده‌وام دابێت له‌گه‌ل كۆمه‌ڵگا و لێیان دانه‌بڕێت و له‌نێو چوار دیواردا خۆی گۆشه‌گیر و حه‌سر نه‌كا، زانكۆ ئه‌ركى ئه‌وه‌ی له‌به‌سیسته‌ماتیزه‌كردنى به‌رده‌وامى خۆیدابێت، به‌میزاجى كه‌سه‌كان نه‌روات به‌رێوه، هیچ ده‌زگایه‌ك له‌ده‌ره‌وه‌ى خودى خۆی كاریگه‌رى له‌سه‌رنه‌بێت و ئاڕاسته‌ى نه‌كات .\nئه‌وانه‌ى باسمانكرد به‌لاى كه‌مى ئه‌رك و وه‌زیفه‌كانى زانكۆن، كه له‌ژێر رۆشنایی ئه‌مانه‌ى سه‌ره‌وه كۆمه‌ڵێك پرسیار لامان ده‌ورووژێت، ئایا زانكۆ توانیویه‌تى له كۆمه‌ڵگاى ئێمه هه‌ڵبسێت ئه‌گه‌ر به‌لاى كه‌میشه‌وه بێت؟ ئایا زانكۆ توانیویه‌تى كاریگه‌ریى پۆزه‌تیڤى به‌سه‌ر كۆمه‌ڵگاوه هه‌بێت؟ ئایا فاكته‌رێك بووه بۆ پێشكه‌وتنى كۆمه‌ڵگا؟ ئایا زانكۆ توانیویه‌تى گۆڕانكارى به‌سه‌ر كامه كایه‌ى كۆمه‌ڵگادا بكات و به‌ره‌و باشترى ببات؟ ئایا زانكۆ له‌كوێدا دژ وه‌ستاوه له‌گه‌ڵ دۆگما و مۆراڵه بۆماوه‌یی و سه‌پێنراوه‌كان له كۆمه‌ڵگاى كوردیدا؟ ئایا هه‌وڵی گۆڕینیانى داوه؟ ئایا زانكۆ توانیویه‌تى شوێنى هه‌زمكردنى ئاره‌زوو و ویستى قوتابیه‌كانى بێت؟ به‌جۆرێك كه بتوانن داهێنان بكه‌ن و تێنویه‌تى مه‌عریفیان تێربكه‌ن؟ ئایا زانكۆ له‌كوێدا به به‌رهه‌م و داهێنانه‌كانى كۆمه‌ڵگاى تووشی شۆك كردووه؟ ئایا زانكۆ به‌سیستماتیككراوه؟ ئایا زانكۆ خاڵییه له‌هه‌موو ئایدۆلۆژیایه‌ك؟ ئایا زانكۆ ده‌زگایه‌كى ئه‌كادیمى سه‌ربه‌خۆیه؟ ئایا ئه‌و عه‌قڵه‌ى زانكۆ ئاراسته ده‌كات عه‌قڵێكى ته‌ندرووست و مۆدێرنه؟ ئایا زانكۆ هاوته‌ریب له‌گه‌ڵ باڵه‌خانه‌ی به‌رز و مۆدێرندا توانێویه‌تى عه‌قڵێكى مۆدێرن و پێشكه‌وتووى ئه‌كتیڤ به‌رهه‌م بێنێت؟ یان له‌ناو بۆشاییه‌ك به‌ده‌ورى خۆیدا خوول ده‌دات و خوڕافات و عه‌قائیدى موحافزكار و كۆنه‌په‌رستى سه‌فسه‌ته‌بازى ئه‌فلوتینى درووستده‌كات؟ ئایا زانكۆ توانیویه‌تى زانستخوازان له ماكینه‌ى خۆی بدات و دواى ده‌رچوونى له‌و ماكینه‌یه مرۆڤێكى نوێى سیخناخ به‌زانست و مه‌عریفه‌ى مۆدێرن بێنێته‌بوون و رزگارى بكات له‌هه‌موو بۆماوه‌كان؟ كاتێك قۆناغه‌كانى ده‌بڕێت ببێت به‌مرۆڤێك كه خاوه‌نى خۆی بێت و بڕیاره‌كانى به‌ده‌ستى خۆی بێت و بتوانێت خۆی خۆی ئاڕاسته‌بكات، هه‌روه‌ها مرۆڤێكى ئازادبێت؟ چونكه ئه‌قڵی ئازاد عه‌قڵێكى خه‌لاقه، پێچه‌وانه‌كه‌شی راسته.\nئایا مامۆستاكانى تواناى درووستكردنى تاكێكى ئازاد و ته‌ندرووست هه‌یه له‌كاتێكدا كه خۆیان ئازادنین و به‌جۆرێك له‌جۆره‌كان له‌نێو مێژوو و نۆستالیژیاى خۆیاندا ده‌ژین؟ (لێره‌دا ئێمه به‌موتڵه‌قی فتوا ناده‌ین)، ئایا ئه‌و لێكۆڵینه‌وه و توێژینه‌وانه‌ى له زانكۆوه دێن تاچه‌ند كاریگه‌رییان هه‌یه و چاره‌سه‌رى درووستیان پێیه بۆ قه‌یرانه‌كان؟\nله‌لایه‌نى وه‌زیفیه‌وه له‌و بڕوایه‌داین زانكۆ زۆر كۆڵه‌وارانه كارده‌كا، ناتوانێت زۆرێك له ئه‌ركه‌كانى خۆی بێنێته‌دى، ئه‌مه‌ش ته‌نیا بۆ ناسه‌ربه‌خۆیی و داڕزاوى ئه‌م ده‌زگایانه ناگه‌ڕێته‌وه له ناوخۆیدا، به‌ڵكو ئه‌م ده‌زگایانه له ده‌ره‌وه‌ى خۆیان ئاراسته ده‌كرێن و بۆ مه‌به‌ستى هه‌ندێ لایه‌ن ده‌خرێنه‌كار، هه‌روه‌ها ئامانج و سیاسه‌تێكى دیاریكراو و به‌پێی نه‌خشه‌و پلان و ستراتیژێك ئاراسته ناكرێن، به‌ڵكو له فه‌وزایه‌كى ئیدارى و مه‌عریفی گه‌وره‌دا ده‌ژین، كوێرانه ده‌چن به‌ڕێوه و هیچ پلانێك درێژخایه‌ن و چاوتیژانه‌یان بۆ داهاتوو نییه، به‌ڵكو زانكۆ بووه‌ته شوێنى له‌چاپدانى بڕوانامه، ده‌رچوواندنى به په‌له‌ى قوتابیانى، به‌تێڕوانین له په‌یوه‌ندى نێوان زانكۆ و كۆمه‌ڵگا و په‌یوه‌ندى پێچه‌وانه‌ى نێوانیان، له ئاوه‌زى مرۆڤدا هیچ ئاماژه‌یه‌ك هه‌ستپێناكا كه له‌م وڵاته‌دا زانكۆ بوونى هه‌بێت، له‌بڕی ئه‌وه‌ى زانكۆ كاریگه‌ریى له‌سه‌ر كۆمه‌ڵگا درووستبكات و كۆمه‌ڵگا بخاته ژێر ركێفی بیركردنه‌وه و ئه‌قڵی زانكۆ، به‌پێچه‌وانه‌وه زانكۆ كه‌وتووه‌ته ژێر هه‌ژموونى كۆمه‌ڵگاوه، واى لێهاتووه زانكۆ و ئه‌كته‌ره‌كانى به‌هه‌مان شێوه‌ى كۆمه‌ڵگا بیرده‌كاته‌وه، به‌ڵكو زانكۆ بووه‌ته فیگۆرێكى بچووككراوه‌ى كۆمه‌ڵگا، ساڵانه هه‌زاران توێژینه‌وه ده‌نووسرێن به‌بێ ئه‌وه‌ى سوودێكیان بۆ كۆمه‌ڵگا هه‌بێت و له ئه‌رشیفه‌كان فڕێده‌ده‌رێن، ئه‌م توێژینه‌وانه ته‌نیا بۆ به‌ده‌ستهێنانى بڕوانامه و به‌رزكردنه‌وه‌ى پله‌یه، نه‌ك بۆ ئه‌وه‌ى له‌ڕێی ئه‌م توێژینه‌وانه به ده‌رئه‌نجامگه‌لێكى ئه‌قڵی بگه‌ین كه سوودى بۆ كۆمه‌ڵگا هه‌بێت، ئێمه تیگه‌یشتنمان بۆ زانكۆ تێگه‌یشتنێكى ناته‌ندرووسته به‌وه‌ى زانكۆ ته‌نها له‌پێناو ته‌واوكردنى خوێندن و كاتبه‌سه‌ربردن و له‌كۆتاییشدا به‌ده‌ستهێنانى بڕوانامه‌یه‌كه، له‌ئاوه‌زى هه‌ر یه‌كێكماندا ئه‌م بیركردنه‌وه‌یه ره‌گى داكوتاوه، مه‌به‌ستمان نییه كه له رێگه‌ى زانكۆوه هه‌وڵ بۆ گۆڕینى كۆمه‌ڵگا و پێشخستنى كایه‌كانى بده‌ین و له‌گه‌ڵ ئه‌وه‌شدا كه‌سایه‌تى و تواناكانى خۆمان په‌ره‌پێبده‌بن، بۆیه زانكۆ نه‌یتوانیوه رۆڵی خۆی به‌پێی پێویست ببینێت و ئامانجه‌كانى بپێكێ، كێشه‌ى جه‌وهه‌رى ئه‌وه‌یه كۆمه‌ڵگاى ئێمه پێویستى به‌وه‌یه گۆڕانكاریى به‌سه‌ر هه‌موو ئه‌و مۆراڵ و موعته‌قه‌داته بۆماوه‌ییانه‌ى مێژوو دابهێنێت و به‌رگێكى نوێ و له هه‌مانكاتدا جه‌وهه‌ر و ئه‌قڵێكى نوێ بێنێته‌وه به‌رهه‌م، كه ده‌بێت زانكۆ له به‌جێهێنانى ئه‌م غایه‌یه پێشڕه‌و بێت، به‌ڵام به‌بۆچوونى ئێمه زانكۆ نه‌یتوانیوه، یاخود رێگرى لێده‌كرێت یاخوود نایانه‌وێت زانكۆ به‌و وه‌زیفه‌یه هه‌ڵبستێت به‌ڵكو به‌پێچه‌وانه‌وه، كاره‌سات ئه‌وه‌یه زانكۆ و كۆمه‌ڵگا به‌هه‌مان چه‌شن بیرده‌كه‌نه‌وه، زانكۆكانمان پاره‌یه‌كى خه‌یاڵی به‌خه‌رجده‌ده‌ن له درووستكردنى بینایه‌ى به‌رز و كڕینى ئامێری گرانبه‌ها و به‌خشینه‌وه‌ی جیاووك (أمتیاز) به سه‌رۆكى زانكۆكان و یاریده‌ده‌رانى تادوایی... هتد، به‌جۆرێك كه به‌ڕوانینمان له شێوه و شكڵی زانكۆ و ده‌زگاكانى دیده‌نى مرۆڤ له‌جوانیاندا ده‌سوڕمێ، به‌ڵام له جه‌وهه‌ردا گوێزێكى بێ كاكڵن، نه‌توانراوه هاوشان له‌گه‌ڵ درووستكردنی بینایه‌دا ئه‌قڵیه‌تێكى ئه‌كادیمى و خه‌لاق دروستبكه‌ن، ئه‌و تاكه‌ى كه زانكۆ ته‌واو ده‌كات له‌دواى ته‌واوكردنى زانكۆشدا هه‌مان ئه‌و تاكه‌ی پێش چوونه نێو زانكۆیه و هه‌ڵگرى هه‌مان جۆره تێهزرینه، بۆ ئه‌وه‌ی عه‌قڵێكى ئازاد بنیاتبنێیت پێویسته عه‌قڵێكى ئازادت هه‌بێت، بۆ ئه‌وه‌ى كۆته‌كان تێكبشكێنیت، ده‌بێت ئیبراهیمیانه بته‌كانى باوكت شكاندبێت، مامۆستاكانمان زۆریان نه عه‌قڵێكى ئازادن و نه‌توانیویانه بتێك له بته‌كان تێكبشكێنن، بۆیه خوێندكاره‌كانیشیان نه عه‌قڵی ئازاد و نه‌بتشكێنى چه‌قاوه‌سوون، زۆربه‌ى جاریش زانكۆ تواناى قوتابیه‌كانى كه‌پتده‌كات و ئاره‌زووه‌كانیان ده‌خنكێنێت، به‌جێی ئه‌وه‌ى به‌پێچه‌وانه‌وه‌بێت، بۆیه زانكۆش وه‌ك كۆمه‌ڵگا پێویستى به‌گۆڕانكارییه‌كى رادیكاڵی هه‌یه له مه‌فهوم و پێناسه‌یدا.


عێراق سێ خاڵی کردووەتە بنەما بۆ ئاساییکردنەوەی پەیوەندییەکانی لەگەڵ هەرێم\nجێگری سەرۆکی پەرلەمانی عێراق ڕایگەیاند، بەغداد سێ مەرجی هەیە بۆ ئاسایی کردنەوەی پەیوەندییەکانی لەگەڵ هەولێر، کە بریتین لە (نەوت و فڕۆکەخانە و سنوورەکان).\nئارام شێخ محەمەد جێگری سەرۆکی پەرلەمانی عێراق، لە شاری سلێمانی بە ڕۆژنامەنووسانی وت "حکومەتی عێراقی سێ خاڵی کردووەتە بنەما بۆ ئاساییکردنەوەی پەیوەندییەکانی نێوان ھەردوولا، کە بریتین لە نەوت و فڕۆکەخانە و سنوورەکان، ئەوەش لە گفتوگۆدا چارەسەر دەکرێت کە بە ھاوبەشی بەڕێوەببرێن یان بە چ شێوەیەکی تر بێت، چونکە ھەریەکەیان یاسای ھەیە و حکومەتی ناوەندی بە ویستی خۆی ناتوانێت مەرجەکانی بسەپێنێت بەسەر ھەرێمدا".\nئاماژەی بۆ ئەوەشکرد، عێراق ئەو بڕە نەوتەی دیاریکراوە دەیفرۆشێت، پشکی ھەرێمیش دیاریکراوە، کاتێکیش بەغداد پشکی هەرێم دەنرێت، کە حکومەتی ھەرێمی کوردستان، ئەو نەوتەی لەژێر دەستیدایە ڕادەستی بکات.\nهەر لەبارەی ئاسایی بوونەوەی پەیوەندییەکانی نێوان هەولێر و بەغداد وتی "ئەو کێشانە لە ماوەی چەند ساڵی ڕابردووەوە ھەیە، مەگەر حکومەتێکی تازە دروست ببێت و ئەو حکووەتە چارەسەری ئەو ناکۆکییانە بکات، چونکە ئەو ناکۆکیانە وەک خۆی ماوە و بابەتەکانی نەوت و فڕۆکەخانە و سنوورەکان لە ٢٠١٣ ەوە ناکۆکیان لەسەرە".\nئەوەشی وت کە "ئەگەر ئیرادەی سیاسی نەبێت، لەو باوەڕەدا نیم ھەڵبژاردن بتوانێت کێشەکان چارەسەر بکات".


کوردیپێدیا - پێویستە پەرلەمانی کوردستان لە پارێزگای دهۆک دانیشتنێک سازبکات بۆ گفتوگۆکردن لەسەر ڕەوشی پارێزگاکە\n📝 پێویستە پەرلەمانی کوردستان لە پارێزگای دهۆک دانیشتنێک سازبکات بۆ گفتوگۆکردن لەسەر ڕەوشی پارێزگاکە | پۆل: بەڵگەنامەکان | زمانی بابەت: 🏳 کوردیی ناوەڕاست\nپێویستە پەرلەمانی کوردستان لە پارێزگای دهۆک دانیشتنێک سازبکات بۆ گفتوگۆکر...\nدوای ئەوە وەک فراکسیۆنی یەکگرتوو سەردانێکی مەیدانی پارێزگای دهۆک مان کرد، و لەمیانەی کۆبونەوەکانماندا لەگەڵ ئەنجومەنی پارێزگا و پارێزگاری دهۆک، گفتوگۆمان کرد لەسەر ڕەوش و بارودوخی ئێستای پارێزگاکە کە ئێستا 850 هەزار ئاوارە لێی نیشتەجێن.\nئێمە پێمان وایە کە چەندین بوار هەیە لە پارێزگاکە پێویستە پەرلەمان قسەی لەسەر بکات و بۆ ئه و مەبەستەش داوای کۆبونەوەیەکی پەرلەمانمان کردووە لە پارێزگای دهۆک و له و پێناوەشدا یاداشتێکمان بە واژۆی ژمارەیەکی زۆر لە پەرلەمانتارە بەڕێزەکان ئامادە کردووە.\nپێمان وایە سەرەکی ترین ئه و پرسانەی پێویستە قسەی لەسەر بکرێت بریتین لە :\n1- بودجەی ساڵانەی پارێزگاکە بەپێی ئیستیحقاقی ڕێژەی دانیشتوان خەرج ناکرێت و ڕێژەی دانیشتوانی زیاتر لە 24% بەڵام بۆ ماوەی سێ ساڵە رێژەی 19% ی بودجەی بۆ خەرجکراوە.\n2- بودجەی گەشەپێدانی پارێزگەکان کە تەنها 6% ە خەرج دەکرێت و بەپێی داتا و زانیاری بەغدا ژمارەی دانیشتوانی بە 300000 سێ سەد هەزار کەس حساب کراوە و کەچی ئێستا رێژەی دانیشتوانی پارێزگاکە زیاتر لە یەک ملیۆن کەسە.\n3- بەرهەمەکانی سوتەمەنی بە رێژەی 19% ب تەرخانکراوە لە کاتێکدا دەبێت لە 24% کەمتر نەبێت.\n4- یەکەکانی نیشتەجێ بوونی کەمترن لە 20% هەژمار کراوە کە دەبێت لە 24% کەمتر نەبێت.\n5- لە سەرجەم وەزارەتەکان ژمارەی فەرمانبەرانی سنوری پارێزگای دهۆک زۆر لەوە کەمترە لە ئیستیحقاقی ئەم پارێزگەکەیە.\nپەرلەمانتار بەهزاد زێباری\n1. 👁 26-03-2015\n📅 رۆژی دەرچوون: 26-03-2015\n➕ ئەم بابەتە لەلایەن: (هاوڕێ باخەوان)ەوە لە: Mar 26 2015 2:17PM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 9 2017 12:08AM باشترکراوە\n👁 ئەم بابەتە 5,910 جار بینراوە\n📷 فایلی وێنە 1.0.1 83 KB Mar 26 2015 2:17PM هاوڕێ باخەوان


ل ئیتالیایێ داخوازا دەرکەتن ژ یەکیتیا ئەورۆپایێ دهێتە هەلسەنگاندن - دارکا مازی\nل ئیتالیایێ داخوازا دەرکەتن ژ یەکیتیا ئەورۆپایێ دهێتە هەلسەنگاندن\nل گۆرەی راپرسیەکێ کو ل ولاتێ ئیتالیایێ هاتیە ئەنجامدان پێتری نیڤا گەلێ ئیتالیایێ ژ بەر خوەدی نەدەرکەتنا یەکیتیا ئەورۆپایێ ل بەلاڤبوونا ڤیروسا کۆرۆنا هەر وەها کریزا پەنابەران ل ئیتالیایێ، دخوازن ئیتالیا ژ ڤێ یەکیتیێ دەرکەڤە.\nل گۆرەی پێگەها رووسیا ئەلیەوم، د ڤێ راپرسیێ دە کو ل مەها دەرباس بوویی هاتیە ئەنجامدان، 71٪ ژ گەلێ ئیتالیایێ ل سەر وێ باوەرێ نە کو بەلاڤبوونا ڤیروسا کۆرۆنا وێ ببە سەدەما هەلوەشاندنا یەکیتیا ئەورۆپایێ و نیزی 55٪ ژی دگەل ڤێ یەکێ نە کو ولاتێ وان ل یەکیتیا ئەورۆپایێ دەرکەڤە.\nهکوومەتا ئیتالیایێ هنەک ژ هەڤالبەندێن خوە ژ وان ئەلمانیا و هولەند ب ڤێ یەکێ سووچبار کرینە کو ب باشی بەشدار نەبوونە د «پالپشتیا مادی د مژارا ڤیروسا کۆرۆنا یێ دە. ئابوورا ئیتالیایێ ژ بەر بەلاڤبوونا ڤیروسا کۆرۆنا هەیا نها پڕ داکەتیە و سندۆقا ناڤدەولەتی یا پەرەیان ژی پێشبینی دکە کو بەرهەمئانینا ناڤخوە ل ڤی ولاتی د ئیسال دە 9.1٪ کێم ببە.\nد دەما چوویی دە هنەک ژ سیاسەتڤانێن ئیتالیایێ ژی ب سۆتنا ئالا یەکیتیا ئەورۆپایێ ژ ب تەنێ مانا وەلاتێ خوە د رەوشا دژوار ئا ڤیروسا کۆرۆنا یێ دە ئەڤ یێکەتی رەخنە کربوو.\nئەڤ یەک د ناڤا هەم ولاتیێن ئیتالیایێ دە ب گەرمی هات پێشوازی کرن و ب شەوتاندنا ئالا یەکیتیا ئەورۆپایێ خوەست ولاتێ وان ل ناڤا ڤێ یەکیتیێ دە دەرکەڤە.\nل گۆرەی ئامارێن وەزارەتا تەندروستیێ یا ئیتالیایێ، هەیا رۆژا شەمی 23227 کەسان ل ڤی ولاتی ب سەدەما تووشبوون ب ڤیروسا کۆرۆنا جانێ خوە ژ دەست دایە و 172434 کەس ژی ب ڤێ ڤیروسێ کەتینە. ئیتالیا ژ ئالیێ هەژمارا مری و پێ کەتیێن ڤیروسا کۆرۆنا د جیهانێ دە ل رێزا سێیەمین تێ.


سەرۆكی تونس داواكارییەكی ئەردۆغان ڕەتدەكاتەوە – تۆڕی میدیایی خەڵک\n2020/01/07 - 10:04 PM\nسەرۆكی تونس داواكارییەكی سەرۆكی توركیا لەبارەی لیبیاوە ڕەتدەكاتەوە.\nڕەشیدە نیفەر ڕاوێژكاری ڕاگەیاندنی سەرۆكی تونس ڕایگەیاند: ڕەجەب تەیب ئەردۆغان سەرۆكی توركیا داوای لە قەیس سەعید سەرۆكی تونس كردووە كە هاوكاری بكات لەگواستنەوەی كەلوپەلی سەربازی بۆ لیبیا، هەروەها ڕێگە بدات بە پەڕینەوەی هێزەكانی توركیا بەخاكی تونسدا.\nڕاوێژكاری ڕاگەیاندنی سەرۆكی تونس ڕاشیگەیاند: ئەردۆغان داوای لە وڵاتی تونس كە دراوسێی لیبیایە كردووە، ڕێگەی پێبدرێت خاك و ئاسمان و ئاوی ئەو وڵاتە بەكاربهێنێت و لەوێوە دەستتێوەردانی سەربازی لە وڵاتی لیبیای دراوسێی بكات.\nڕەشیدە نیفەر ئاماژەی بەوەشكرد، سەرۆكی تونس داواكارییەكەی ئەردۆغانی بەتەواوی ڕەتكردووەتەوە و قایل نەبووە لەوڵاتەكەیەوە هەڕەشەی سەربازیی بكرێتە سەر وڵاتی لیبیای دراوسێی.\nتوركياتونسڕەجەب تەیب ئەردۆغانقەیس سەعیدليبيا\nوەزیری بەرگری ئەمریكا: لە عیراق ناكشێینەوە و سیاسەتەكانیشمان ناگۆڕین\nژاپۆن ناردنی هێز بۆ ڕۆژهەڵاتی ناوەڕاست تاووتوێ دەكات


ئێران دونیایی لە هەڵگریسانی شەری سێهەمی جیهانی ئاگادار کردۆتەوە – Giareng\nبە باوەری یەکێک لە فرماندە پایە بەرزەکانی ئارتەشی کۆماری ئیسلامی ئێران،دامەزراندنی سەکۆی موشەکی پاترئۆت لە مەرزی سوریە و تورکیە، لە لایەن ناتۆوەمەترسی هەڵگریسانی شەری سێهەمی جیهانی لێدەکرێ.\nوا بریارە کەدەستەیەک لە سەربازانیئاڵمان کە بە موشەکی پاترئۆت موسەللەحەنلەو رۆژانە دا لە مەرزی سوریەو تورکیە دامەزرێن.\nموشەکەی پاترئۆت موشەکێکی دیفاعی هەواییە و زۆر بە هێزە، سەبارەت بە وەزعی سوریە، سازمانی ملل داوا لە هەموو دەولەتەکان دەکات کە لە باری ئینسانی هاوکاری شەر لێدراوانی سوریە بکەن، بەلام ئەو هاوکاریە تنها خواردەمەنی و دەرمان دەگرێتەوە، و رازی نابی بە ناردنی چەک و چۆڵی شەر.\nبەڵام هەر چەندی هێندێک وەلاتی وەکوو ئێران موخالیفی دامەزرانی سەکۆی موشەکین لە مەرزی سوریە و مە‌حکوومی دەکەن. بەلام ئامادەکاران و نێردەرانی موشکەی پاترئۆت و دامەزراندنی نیرویی نیزامی لە مەرزی سوریەو تورکیە، دەڵێن ئەوە تنها بۆ پاراستنی تورکیە و راگرتەنی نەزمی ئاشتی و ئازادییە لە ناوچەکە دا.\nرەئیسی ستادی ئارتەشی ئێران حەسەن فیروزئابادی دەڵی دامەزراندنی سەکۆی موشەکی پاترئۆت لە مەرزی سوریەو تورکیە، بە توندی مەحکووم دەکەین.\nبەباوەری ناوبراو ئەو کارەی ناتۆ، هەیچ کۆمەگ بە راگرتەنی نەزمی ئاشتی وسوڵح لە ناوچەکە داناکات وبە پێچەوانەوە دەبێتە هۆی هەڵگریسانی شەری سێهەمی جیهانی.\nفیروز ئابادی لە رۆژی شەممە دا لە هەواڵێک دا کە لە هەواڵدەری ئیسناوە بڵاو کرایەوە، گووتوویەتی ئەو کارە زۆر خەتەرناکە بۆ داهاتووی ئوروپاو هەرەشە لەژیانی هەموو ئینسانەکان دەکات.\nلە دوای ئەوەیکە وەڵاتی تورکیە چەند جارێک کەوتە بەر رەهێڵەی موشەکە وێڵەکانی ئارتەشی سوریە، وەزعی ناوچەکە بەرەو ئاڵۆزی رۆیشت و تورکیەش داوای چەتری پارێزگاری لەوەڵاتانی بە هێز کرد.\nبەو هۆیەوە وەڵاتانی ئەمریکا، ئاڵمان، و ئینگلیس رێککەوتن لە سەر ئەوەی کە سەکۆی موشەکی پاترئۆت لە مەرزی سوریەو تورکیە دامەزرێنن.\nناتۆش داوای ئەوەی کە تورکیە، چەند جارێک کەوتە بەر هێرشی مووشەک و راکێتی سوریە، موافەقەتی دامەزراندنی ئەو سیستەمەی لە مانگی دسامبر دا کرد.\nپارلمانی ئاڵمانی بریاری داوە، کە لە رۆژی جومعە را دەست بە ناردنی چوارسەد سەربازی خۆی بکات بۆ وەڵاتی تورکیە ولە مەرزی سوریەو تورکیە دامەزرێ، وا بریارە ئەو سەربازانە تا 31 مانگی یانواری ساڵی 2014 دەمێنەوە.\nئەو وەڵاتانە دەگەڵ تورکیە رێککەوتوون، کە سەکۆی موشەکەکانی پاترئۆت، لە 120 کیلۆمیتری مەرزی سوریە، لە ناو خاکی تورکیە دامەزرێنن.\nوەرگێران لە ئاڵمانیەوە، بۆ کوردی رەحمان ئیبراهیم زادە


2011.. ساڵی قه‌یرانه‌كانی هه‌رێمی كوردستان | نیقاش\nئه‌و زنجیره بومه‌له‌رزه سروشتییه‌ی له‌رۆژانی 19و 22ی كانوونی دووه‌می 2011 شاری سلێمانی‌و\n29.12.2011 | سلێمانی\nرۆژی 29ی كانوونی یه‌كه‌م، بزوتنه‌وه‌ی گۆڕان له‌به‌یاننامه‌یه‌كی حه‌وت خاڵیدا داوایكرد په‌رله‌مان‌و حكومه‌تی هه‌رێم هه‌ڵبوه‌شێته‌وه، ده‌ركردنی ئه‌و به‌یاننامه‌یه‌ش به‌س بوو بۆ ئه‌وه‌ی گۆمی مه‌نگی سیاسی هه‌رێمی كوردستان بشله‌قێت، به‌تایبه‌تی كه ماوه‌ی چه‌ند هه‌فته‌یه‌ك بوو په‌یوه‌ندییه‌كانی نێوان ئه‌و بزوتنه‌وه‌یه‌و هه‌ردوو حیزبه ده‌سه‌ڵاتداره‌كه‌ی هه‌رێمی كوردستان (پارتی‌و یه‌كێتی) كه‌وتبووه بارێكی نائاساییه‌وه.\nتێكچوونی په‌یوه‌ندییه سیاسییه‌كانی نێوان لایه‌نه‌كانی هه‌رێم مێژووه‌كه‌ی بۆ كۆتاییه‌كانی ساڵی پێشوتر (2010) ده‌گه‌ڕێته‌وه، ئه‌و كاته‌ی حكومه‌ته 42 وه‌زاره‌ته‌كه‌ی به‌غدا پێك هات‌و بزوتنه‌وه‌ی گۆڕان به(8) كورسی په‌رله‌مانه‌وه هیچ وه‌زاره‌تێكی به‌رنه‌كه‌وت، به‌پێی ئه‌و زانیاریانه‌ش كه هه‌ندێ له‌میدیا كوردییه‌كان دزه‌یان پێكردبوو، مه‌سعود بارزانی سه‌رۆكی هه‌رێم داوای له‌نوری مالیكی كردبوو هیچ وه‌زاره‌تێك به‌گۆڕان نه‌ده‌ن، چونكه گۆڕان نه‌چوبووه ناو "ئیئتیلافی فراكسیۆنه كوردستانییه‌كان" كه سه‌رجه‌م لیسته كوردستانیه‌كانی (پارتی‌و یه‌كێتی‌و یه‌كگرتووی ئیسلامی‌و كۆمه‌ڵی ئیسلامی) كۆكردبۆوه، هه‌ر ئه‌و ده‌مه سه‌رۆكی هه‌رێم وتبووی "مالیكی ناتوانێت به‌بێ پرسی ئێمه پۆلیسێكی كورد له‌به‌غدا دابمه‌زرێنێت" وه‌ك هێمایه‌ك بۆ ئه‌وه‌ی كه ئه‌وان داوایانكردووه وه‌زاره‌ت به‌گۆڕان نه‌درێت.\nپێشبینی ده‌كرا رووداوی كه‌وتنه خواره‌وه‌ی فرۆكه‌یه‌كی تایبه‌تی مه‌ده‌نی له‌فرۆكه‌خانه‌ی نێوده‌وڵه‌تی سلێمانی له‌رۆژی 4ی شوبات ئه‌و بارودۆخه سیاسییه "ناهه‌مواره" له‌بیر دانیشتوانی هه‌رێم بباته‌وه، ئه‌و فرۆكه‌یه به‌حه‌وت سه‌رنشینه‌وه له‌كاتی فڕینیدا له‌و فرۆكه‌خانه‌یه گڕی گرت‌و كه‌وته خواره‌و سه‌رجه‌م سه‌رنشینه‌كانیشی كه چواریان بزنسمانی عێراقی‌و لوبنانی‌و توركی بوون له‌گه‌ڵ تیمی فرۆكه‌كه گیانیان له‌ده‌ستدا.\nبه‌ڵام زۆری نه‌خایه‌ند ئه‌و رووداوه له‌یاده‌وه‌ری خه‌ڵكدا سڕایه‌وه، كاتێك رۆژی 17ی شوبات خۆپیشاندانێكی جه‌ماوه‌ری له‌شاری سلێمانی دژی ده‌سه‌ڵاتدارانی هه‌رێم ده‌ستی پێكردو هه‌ر له‌و رۆژه‌دا گه‌نجێك به‌ده‌ستی چه‌كداره‌كانی پارتی دیموكراتی كوردستان كوژرا.\nئه‌و خۆپیشاندانه كه یه‌كه‌مین جار له‌به‌رده‌ركی سه‌رای سلێمانی بۆ پشتگیری گه‌لانی میسرو تونس ده‌ستی پێكرد، دواتر رێڕه‌وه‌كه‌ی گۆڕا بۆ به‌رده‌م لقی 4ی پارتی له‌سلێمانی‌و خۆپیشانده‌ران باره‌گای ئه‌و حیزبه‌یان به‌ردبه‌رانكرد، له‌به‌رامبه‌ردا له‌لایه‌ن پاسه‌وانانی ئه‌و باره‌گایه‌وه ته‌قه‌یانلێكراو جگه له‌كوژرانی (رێژوان عه‌لی)ی ته‌مه‌ن 17 ساڵ، نزیكه‌ی په‌نجا خۆپیشانده‌ری تریش برینداربوون، هاوكات باره‌گاكانی بزوتنه‌وه‌ی گۆڕان له‌هه‌ولێرو دهۆك سوتێنران.\nكوژرانی ئه‌و گه‌نجه بووه هه‌وێنی به‌رده‌وامبوونی خۆپیشاندانه‌كانی شاری سلێمانی‌و ده‌وربه‌ری كه بۆ ماوه‌ی دوو مانگی ره‌به‌ق به‌رده‌وام بوون، سه‌ره‌ڕای ئه‌وه‌ی چه‌ند هه‌وڵێكی كه‌م له‌هه‌ولێرو ناوچه‌كانی بادینان بۆ سازدانی خۆپیشاندان له‌ئارادابوون، به‌ڵام سه‌ره‌نجام خۆپیشاندانه‌كان سنوری سلێمانی‌و ناوچه‌كانی گه‌رمیانی تێنه‌په‌ڕاند.\nپریشكی ئاگری ئه‌و تایه‌و ته‌خته‌و دارانه‌ی خۆپیشانده‌رانی ناڕازی له‌سه‌رشه‌قامه‌كان به‌رامبه‌ر هێزه‌كانی پۆلیس‌و ئاسایش‌و پێشمه‌رگه كردبویانه‌وه، په‌ڕیه‌وه بۆ كه‌ناڵی ئاسمانی نالیا‌و شه‌وی 19ی شوبات (فێبرایه‌ر) ژماره‌یه‌ك چه‌كدار هه‌ڵیانكوتایه سه‌ر ئه‌و كه‌ناڵه‌و سوتاندیان.\nنالیا یه‌كه‌مین كه‌ناڵی ئاسمانی ئه‌هلی بوو كه ته‌نها 72 سه‌عات به‌ر له‌سوتانه‌كه‌ی كردنه‌وه‌ی په‌خشه‌كه‌ی راگه‌یاندبوو، زۆری نه‌خایاند له‌رۆژی 6ی ئازار (مارس) چه‌ند چه‌كدارێك هه‌ڵیانكوتایه سه‌ر رادیۆی ده‌نگ له‌كه‌لار كه رادیۆیه‌كی ئه‌هلییه، پاش بردنی به‌شێك له‌كه‌لوپه‌له‌كانی، ئه‌وه‌ی كه مابۆوه تێكیان شكاند.\nئه‌وه‌ی نالیاو ده‌نگ‌و رۆژنامه‌نووسه‌كانی تر ده‌یانگوێزایه‌وه ناڕه‌زایی ئه‌و خه‌ڵكه بوو كه سه‌ره‌تا ته‌نها داوای چاكسازیان ده‌كرد له‌سیسته‌می حوكمڕانی هه‌رێمی كوردستاندا، به‌ڵام كاتێك ژماره‌ی كوژراوه‌كان گه‌یشته 10 كه‌س‌و برینداره‌كانیش نزیكه‌ی 1000 كه‌س، ئیتر داواكاری خه‌ڵك گۆڕا بۆ روخاندنی حكومه‌ت‌و هه‌ڵوه‌شاندنه‌وه‌ی په‌رله‌مان‌و له‌سه‌ركار لابردنی سه‌رۆكی هه‌رێم.\nفشاری خۆپیشانده‌ران په‌رله‌مانتارانی ناچار كرد رۆژی 9ی ئازار (مارس) به‌رهه‌م ساڵحی سه‌رۆكی حكومه‌تی هه‌رێمی كوردستان بۆ په‌رله‌مان بانگهێشت بكه‌ن، له‌كۆبوونه‌وه‌یه‌كی نۆ سه‌عاتیدا گفتوگۆی ورد له‌سه‌ر ناڕه‌زایی خۆپیشانده‌ران كراو دواتریش مه‌سه‌له‌ی سه‌ندنه‌وه‌ی متمانه له‌به‌رهه‌م ساڵح خرایه ده‌نگدانی په‌رله‌مانه‌وه، به‌ڵام سه‌رۆكی حكومه‌ت به‌زۆرینه‌ی ده‌نگی په‌رله‌مانتاران (67 ده‌نگ له‌كۆی 111 ئه‌ندامی په‌رله‌مان) متمانه‌ی پێبه‌خشرایه‌وه.\nله‌گه‌ڵ ئه‌وه‌ی بانگهێشتكردنی سه‌رۆكی حكومه‌ت حاڵه‌تێكی "بێوێنه" بوو له‌كاری په‌رله‌مانی هه‌رێمدا، به‌و پێیه‌ی یه‌كه‌مین جاره سه‌رۆكی حكومه‌ت بۆ لێپرسینه‌وه بچێته به‌رده‌م په‌رله‌مان، سه‌ره‌ڕای ئه‌وه‌ی به‌رهه‌م ساڵح له‌و كۆبوونه‌وه‌یه‌دا به‌ڵێنیدا "چاكسازی گه‌وره" ئه‌نجام بدات، به‌ڵام ئه‌و به‌ڵێنانه خۆپیشانده‌رانیان هێور نه‌كرده‌وه، به‌ڕاده‌یه‌ك كۆبوونه‌وه‌ی به‌فراوانی خۆپیشانده‌ران له‌رۆژی نه‌ورۆز له 21ی ئازار - مارس (كه جه‌ژنێكی نه‌ته‌وه‌یی كوردی‌و سه‌ری ساڵی كوردییه) له‌به‌رده‌ركی سه‌رای سلێمانی به (15) هه‌زار خۆپیشانده‌ر مه‌زه‌نده ده‌كرا.\nئه‌وه‌ی به‌ڵێن‌و هه‌وڵی دانوستان نه‌یتوانی به‌خۆپیشانده‌رانی سلێمانی بكات، رۆژی 19ی نیسان (ئاپرێل) هێزه‌كانی پێشمه‌رگه كردیان، كاتێك هه‌زاران چه‌كدار له‌هێزه‌كانی پێشمه‌رگه‌و ئاسایش‌و پۆلیس به‌ناو شاری سلێمانی ده‌وروبه‌ریدا بڵابوونه‌وه‌و رێگه‌یان گرت له‌به‌شداربوونی خۆپیشاندانه‌كان، ئیتر له‌وێوه‌ی دوو مانگ ناڕه‌زایی جه‌ماوه‌ری له‌سه‌ر شه‌قامه‌كان خه‌فه كرا.\nبه‌به‌راورد له‌گه‌ڵ ماوه‌ی پێشوودا، ره‌نگه ئه‌م چه‌ند مانگه‌ی دوایی هه‌رێمی كوردستان گۆڕانكاری سیاسی ئه‌وتۆی به‌خۆوه نه‌بینیبێت، ئه‌وه‌نده نه‌بێت بێنه‌و به‌رده‌ی نێوان لایه‌نه سیاسیه‌كان، گه‌ر به‌ئه‌ندازه‌ی ماوه‌ی پێشووش نه‌بێت، ئه‌وا به‌شێوه‌یه‌كی تر درێژه‌یان كێشا.\nبۆ هێوركردنه‌وه‌ی بارودۆخی ناوخۆی هه‌رێمی كوردستان له4ی حوزه‌یران (یۆنیۆ) یه‌كه‌مین دانیشتنی نێوان هێزه ئۆپۆزسیۆنه‌كانی كوردستان (بزوتنه‌وه‌ی گۆڕان، یه‌كگرتووی ئیسلامی، كۆمه‌ڵی ئیسلامی) له‌گه‌ڵ هه‌ردوو حیزبی ده‌سه‌ڵاتدار (پارتی‌و یه‌كێتی) ده‌ستی پێكرد، ته‌مه‌نی ئه‌و كۆبوونه‌وانه كه به "كۆبوونه‌وه‌ی پێنج قۆڵی" ناسرابوو زۆری نه‌خایاند، له‌رۆژی 27ی هه‌مان مانگدا به‌هۆی جێبه‌جێنه‌كردنی خواسته‌كانیانه‌وه، لایه‌نی ئۆپۆزسیۆن كۆبوونه‌وه‌كانی هه‌ڵپه‌سارد.\nئه‌وه‌ی له‌ماوه‌ی مانگی ته‌موز (یۆلیۆ) سه‌رنجی هاوڵاتیانی هه‌رێمی راكێشا، چڕبوونه‌وه‌ی هێرشی ئاسمانی بۆردومانی سنوره‌كانی هه‌رێمی كورستان بوو له‌لایه‌ن هه‌ردوو وڵاتانی توركیاو ئێرانه‌وه، ئه‌و هێرشانه كه مه‌به‌ستیان راوه‌دونانی چه‌كداره‌كانی په‌كه‌كه‌و پژاك بوو، به‌هۆیه‌وه ده‌یان هاوڵاتی مه‌ده‌نی بوونه قوربانی‌و به‌شێكی زۆری گونده سنورییه‌كانی هه‌رێم چۆڵكران.\nئه‌و ماوه‌یه هه‌رێمی كوردستان ته‌نها كێشه‌ی سنوری له‌گه‌ڵ وڵاتانی دراوسێی نه‌بوو، به‌ڵكو كێشه‌كانی نێوان حكومه‌تی ناوه‌ندی (به‌غدا) له‌گه‌ڵ هه‌رێمی كوردستان له‌مه‌سه‌له‌ی گرێبه‌سته نه‌وتییه‌كانه‌وه گوێزرایه‌وه بۆ كێشه‌ی سنوری.\nله‌ناوه‌ڕاستی مانگی ئاب (ئۆگه‌ست)دا بارگرژییه‌كانی نێوان هه‌ردوو حكومه‌ت چڕتر بوونه‌وه، كاتێك هێزێكی زۆری پێشمه‌رگه بۆ نزیك شارۆچكه‌ی جه‌له‌ولای سه‌ر به‌پارێزگای دیاله به‌ڕێكران، ده‌سه‌ڵاتدارانی هه‌رێمی كوردستان رایانگه‌یاند كه ره‌وانه‌كردنی ئه‌و هێزانه بۆ پاراستنی هاوڵاتیانی كوردی دانیشتوانی ئه‌و ناوچانه‌یه، هه‌رچه‌نده له‌ناوخۆی كوردستان، به‌شێكی زۆری هاوڵاتیان ئه‌و مانۆڕه‌یان وه‌ها لێكده‌دایه‌وه كه هه‌وڵێكه بۆ سه‌رقاڵكردنی خه‌ڵك به‌چه‌ندین كێشه‌ی ده‌ره‌كی‌و بیربردنه‌وه‌ی كێشه ناوخۆییه‌كان.\nله‌كۆتایی هه‌مان مانگداو به‌دیاریكراوی له‌رۆژی 29ی ئاب (ئۆگه‌ست) له‌لایه‌ن چه‌ند چه‌كدارێكه‌وه هێرشكرایه سه‌ر نوسه‌رو رۆژنامه‌نووسی به‌ناوبانگی كورد ئاسۆس هه‌ردی كه هه‌ڵگری خه‌ڵاتی نێوده‌وڵه‌تی (جوبران توێنی)ه له‌ساڵی 2009 بۆ ئازادی رۆژنامه‌گه‌ری.\nهێرشه‌كه‌ی سه‌ر ئاسۆس تاكه ده‌ستدرێژی سه‌ر رۆژنامه‌نووسان نه‌بوو بۆ ساڵی 2011، به‌ڵكو به‌پێی دوا راپۆرتی سه‌نته‌ری میترۆ بۆ داكۆكیركردن له‌رۆژنامه‌نوسان له‌و ساڵه‌دا (462) پێشێلكاری جۆراوجۆر به‌رامبه‌ر رۆژنامه‌نووسان تۆماركراوه، له‌وانه: (4) بریندار به‌فیشه‌ك، سوتانی‌و شكاندنی (10) نوسینگه‌و كه‌ناڵی راگه‌یاندن. (84) لێدان، (72) هه‌ره‌شه‌كردن، (61) ده‌ستگیركردن‌و ده‌ستبه‌سه‌ركردن، (143) رێگرتن، (14) شكاندنی ئامێری رۆژنامه‌وانی، (11) هه‌ڵكوتانه سه‌ر ماڵ‌و كه‌ناڵی راگه‌یاندن، (12) جار ته‌قه له رۆژنامه‌نوس كراوه، (47) جار ده‌ستگیراوه به‌سه‌ر كه‌ره‌سته‌ی رۆژنامه‌نوسی، (2) جاریش ته‌قه له‌كه‌ناڵی راگه‌یاندن كراوه، یه‌كجاریش بۆمب بۆ رۆژنامه‌نوس داندراوه‌و سه‌یاره‌یكی رۆژنامه‌نوسیش سوتێنراوه.\nجارێكی تر له‌مانگی ئه‌یلول (سێپته‌مبه‌ر) مشتومڕی نێوان لایه‌نه سیاسییه‌كانی هه‌رێم ده‌ستی پێكردوه، كاتێك له رۆژی 22ی ئه‌و مانگه‌دا به‌شێوه‌یه‌كی چاوه‌ڕواننه‌كراو مه‌سعود بارزانی سه‌رۆكی هه‌رێمی كوردستان سه‌ردانی نه‌وشیراوان مسته‌فای سه‌رۆكی بزوتنه‌وه‌ی گۆڕانی كردو پێكه‌وه باسیان له‌ئاسایی كردنه‌وه‌ی په‌یوه‌ندیه‌كانیان كرد، ئه‌م دانیشتنه‌ی بارزانی‌و نه‌وشیروان یه‌كه‌مین دانیشتنی نێوانیانه پاش نزیكه‌ی پێنج ساڵ، له‌و كاته‌ی نه‌وشیروان مسته‌فا وه‌ك جێگری سكرتێری گشتی یه‌كێتی له‌ساڵی 2006 ده‌ستی له‌پۆسته‌كه‌ی كێشایه‌وه‌و چه‌ند ساڵێك دوای ئه‌وه بزوتنه‌وه‌ی گۆڕانی دروستكرد.\nئه‌و هه‌واڵانه‌ی ئه‌و كات له‌كۆبوونه‌وه‌كه‌ی نێوان بارزانی‌و نه‌وشیروان مسته‌فا دزه‌یان پێكرا باسیان له‌وه ده‌كرد كه بارزانی داوای له‌نه‌وشیروان كردووه بزوتنه‌وه‌كه‌ی به‌شداری كابینه‌ی نوێی حكومه‌ت بكات، هه‌ر له‌و سه‌روبه‌نده‌شدا گفتوگۆی جۆراوجۆر هاته ئاراوه له‌باره‌ی وه‌رگرتنه‌وه‌ی سه‌رۆكایه‌تی حكومه‌ت له‌به‌رهه‌م ساڵح.\nبه‌پێی رێكه‌وتنی ستراتیژی نێوان پارتی‌و یه‌كێتی، ده‌بێت سه‌رۆكایه‌تی حكومه‌ت هه‌ر دوو ساڵ جارێك له‌لای یه‌كێك له‌و دوو حیزبه ده‌سه‌ڵاتداره بێت، كابینه‌ی شه‌شه‌می حكومه‌تی هه‌رێم له‌كۆتایی مانگی تشرینی یه‌كه‌م (ئۆكتۆبه‌ر)ی 2009 به‌سه‌رۆكایه‌تی به‌رهه‌م ساڵح پێكهاتووه، به‌پێی ئه‌و رێكه‌وتنه‌ش ده‌بوو له‌هه‌مان واده‌ی ئه‌مساڵدا حكومه‌ته‌كه له‌یه‌كێتی وه‌ربگیرێته‌وه، به‌ڵام مه‌سعود بارزانی سه‌رۆكی هه‌رێم رۆژی 22ی تشرینی یه‌كه‌م (ئۆكتۆبه‌ر)ی ئه‌مساڵ رایگه‌یاند، مه‌سه‌له‌ی وه‌رگرتنه‌وه‌ی حكومه‌ت تا سه‌ره‌تای ساڵی داهاتوو 2012 دواده‌خرێت.\nچاودێرانی سیاسی وه‌هایان لێكدایه‌وه كه پێدانه‌وه‌ی ئه‌و ماوه‌یه به یه‌كێتی بۆ ئه‌وه‌یه پارتی خۆی ئاماده بكات‌و بڕوا به‌لایه‌نه‌كانی ئۆپۆزسیۆن بهێنێت له‌گه‌ڵیدا به‌شداربن بۆ پێكهێنانی حكومه‌تێكی بنكه فراوان، تا كابینه‌ی حه‌وته‌می چاوه‌ڕوانكراو به‌سه‌رۆكایه‌تی نێچیره‌ڤان بارزانی سه‌رۆكی پێشووی حكومه‌ت، دوچاری هه‌مان ئه‌و قه‌یرانانه نه‌بێته‌وه كه كابینه‌ی شه‌شه‌م روبه‌رووی بوه‌وه.\nوه‌ك چۆن سه‌ره‌تای ئه‌مساڵ به‌قه‌یران ده‌ستی پێكرد، به‌هه‌مان شێوه به‌قه‌یرانیش كۆتایی پێهات، به‌ڵام جیاواز له‌رووداوه‌كانی پێشوو ئه‌مجاره شوێنی سه‌ره‌كی قه‌یرانه‌كان له‌ناوچه‌كانی سلێمانی‌و ده‌وروبه‌ری (ژێر فه‌رمانڕه‌وایی یه‌كێتی) گوێزرانه‌وه بۆ ناوچه‌كانی بادینان (ژێر فه‌رمانڕه‌وایی پارتی)، پاڵه‌وانی ئه‌مجاره‌ی قه‌یرانه‌كه‌ش هه‌ردوو لایه‌نی پارتی دیموكرات‌و یه‌كگرتووی ئیسلامی بوون، به‌بڕوای چاودێران ئه‌مجاره‌ش كێشه‌كانی شارۆچكه‌ی زاخۆی سه‌ر به‌پارێزگای دهۆك خه‌ونی پێكهێنانی حكومه‌تێكی بنكه‌فراوانی له‌لایه‌ن پارتیه‌وه له‌باربرد.\nرۆژی 2ی كانونی یه‌كه‌م (دیسه‌مبه‌ر) ژماره‌یه‌ك گه‌نجی شارۆچكه‌ی زاخۆ پاش نوێژی هه‌ینی په‌لاماری سه‌نته‌ری مه‌ساج‌و دوكانی مه‌ی فرۆشه‌كانی شاره‌كه‌یاندا‌و 26 دوكان‌و 4 ئوتێل‌و چه‌ندین ئۆتۆمبێل سوتێنران، له‌به‌رامبه‌ریشدا ژماره‌یه‌ك كه‌سی تر په‌لاماری باره‌گاكانی یه‌كگرتوی ئیسلامیاندا له‌زاخۆو دهۆك‌و سوتاندیان، هاوكات ژماره‌یه‌ك له‌ئه‌ندامان‌و لایه‌نگرانی یه‌كگرتوو له‌لایه‌ن هێزه ئه‌منیه‌كانه‌وه ده‌ستگیركران.\nپارتی یه‌كگرتووی تۆمه‌تبار كرد به‌وه‌ی ده‌ستی هه‌بووه له‌هاندان خه‌ڵك بۆ سوتاندنی "موڵك‌و ماڵی خه‌ڵكی" یه‌كگرتووش پارتی تۆمه‌تبار كرد به‌وه‌ی باره‌گاكانی سوتاندووه، سه‌ره‌ڕای چه‌ندین هه‌وڵی نێوه‌ندگیریش تائێستا یه‌كگرتووی ئاماده نه‌بووه بچێته سه‌ر مێزی گفتوگۆ له‌گه‌ڵ پارتی‌و ناكۆكی نێوانیان وه‌ك خۆی ماوه‌ته‌وه، ئه‌م رووداوه‌ش پێكهاتنی ده‌سه‌ڵات‌و ئۆپۆزسیۆنی له‌سه‌ر شێوازی كابینه‌ی داهاتووی حكومه‌ت زه‌حمه‌ت كرد.\nله‌كۆتایی ئه‌مساڵدا هه‌رێمی كوردستان له‌شوێنی ململانێ ناوخۆییه‌كانه‌وه بووه گۆڕه‌پانی یه‌كلایی كردنه‌وه‌ی ململانێ سیاسییه‌كانی عێراق، كاتێك پاش فه‌رمانی ده‌ستگیركردنی له‌لایه‌ن ده‌سته‌ی دادوه‌ری‌و حكومه‌ته‌كه‌ی مالیكیه‌وه، بۆ تاریق هاشمی جێگری سه‌ره‌ك كۆمارو سه‌ركرده‌ی دیاری لیستی عێراقیه‌ی ركابه‌ری لیسته‌كه‌ی مالیكی ده‌رچوو، رۆژی 18ی كانونی یه‌كه‌م (دیسه‌مبه‌ر) هاشمی به‌غدا جێهێشت‌و له‌هه‌رێمی كوردستان نیشته‌جێ بوو، هه‌ر له‌وێ هاشمی داوایی كرد دۆسێكه‌ی له‌دادگاكانی كوردستان یه‌كلایی بكرێته‌وه نه‌ك له‌به‌غدا، چونكه پێی وایه دادگاكانی به‌غدا به‌سیاسی كراون.\nهاشمی له‌لایه‌ن بارزانی‌و تاڵه‌بانییه‌وه پشتگیریه‌كی بێوێنه‌ی پێشكه‌شكرا، كاتێك بارزانی رایگه‌یاند "ئه‌و كاره قبوڵ ناكه‌ین كه به‌رامبه‌ر هاشمی كراوه". تاڵه‌بانی دۆستی مالیكیش ئه‌وه‌ی راگه‌یاند كه هاشمی میوانی ئه‌وه‌و له‌ده‌ست دادگا هه‌ڵنه‌هاتووه.\nتاڵه‌بانی هه‌ر پاش ئه‌و لێدوانه‌ی كه‌وته خۆ بۆ ئاشكردنه‌وه‌ی لایه‌نه نه‌یاره‌كانی عێراق‌و به‌ستنی كۆنگره‌یه‌كی نیشتیمانی سه‌رتاسه‌ری، به‌ڵام له‌و هه‌نگاوه‌یه‌دا به‌ته‌نها سه‌ره‌داوی ئاشتكردنه‌وه‌ی لایه‌نه عێراقیه‌كانی نه‌گرته ده‌ست، به‌ڵكو به‌شێوه‌یه‌كی چاوه‌ڕواننه‌كراو دوای زیاتر له‌چوار ساڵ له‌دابڕانی نێوانیان، تاڵه‌بانی رۆژی 21ی كانونی یه‌كه‌م (دیسه‌مبه‌ر) په‌یوه‌ندییه‌كی ته‌له‌فۆنی له‌گه‌ڵ نه‌وشیروان مه‌سته‌فای دۆستی دێرین‌و نه‌یاری سه‌رسه‌ختی ئه‌مڕۆ گرێداو به‌پێی سه‌رچاوه‌كانی هه‌واڵیش ئه‌و په‌یوه‌ندییه له‌چوارچێوه‌ی رێكخستنه‌وه‌ی ماڵی سیاسی عێراق‌و به‌شداری لایه‌نه كوردییه‌كان بووه له‌و هه‌نگاوه‌دا.\nله‌ژێر رۆشنایی په‌یوه‌ندییه ته‌له‌فۆنیه‌كه‌ی نێوان تاڵه‌بانی‌و نه‌وشیروان‌و بارگرژیه‌كه‌ی نێوان پارتی‌و یه‌كگرتوو مه‌ڵاسدانی سه‌ركرده سونه‌كانی عێراق له‌كوردستان، ئاسۆی گۆڕٍانكارییه‌كانی ساڵی داهاتوو له‌لای هاوڵاتیانی هه‌رێم رۆشن نییه‌و نازانرێ ئایا رووداوه‌كانی ئه‌مساڵ دووباره ده‌بنه‌وه یان گۆڕانی نوێ به‌ڕێوه‌یه.


هەواڵ / چاوی تۆ :: 01/08/2019 :: 402 جار بینراوە\nن: حوسێن عه‌لى شه‌ریف\nدوای ئەوەی شەش کیلۆ خەیاری ناسکی بەرهەمی خۆماڵی بۆ کێشام و ووتی فەرمو یەک هەزار دینار ئەکا، لە جێگای خۆما وەستام و دەیان خەیاڵ بە مێشکما هات.\nشەرمم ئەکرد تەنها یەک هەزار دینار بدەمە دەستی خەیار فرۆشەکە، هەرچیشم ئەکرد نەمئەزانی چ بیانویەک بدۆزمەوە بۆ ئەوەی بڕێک زیاتر پارە بدەم.\nئاخر ئەوە چ کوفرێکە شەش کیلۆ خەیاری خۆماڵی بە هەزار دینار بێت و چوار کیلۆ کاڵەکی جوتیارانی کورد بە هەزار دینار بێت و تەنها یەک کوپی بچوکی قاوە بە سێ هەزار دینار یان لە هەندێ جێگای ترا کە بە حساب سێرڤسیان "ڤی ئای پیە" بە شەش هەزار.\nبە دەست خۆم نەبوو نەمئەتوانی بەراوردێکی بچوک نەکەم.\nووڵاتی نەرویج بە حوکمی کەشوهەواکەی تەنها بڕێک سێوی ترش و رەق و لە هەندێ جێگاش بڕێک توی لێ دێتە بەرهەم، بەڵام نرخی یەک کیلۆ لەو سێوە ترش و ڕەقەی خۆیان یەکسانە بە چوارجار نرخی جوانترین و باشترین سێوی هاوردەکراو. کەچی خەڵکی نەرویجی هەمیشە پارە بە سێوەکەی خۆیان ئەدەن.\nنیشتمانپەروەری ئەوەنیە کە تۆ تەقە لە دوژمنەکانت بکەیت و سەنگەریان لێبگریت، بەڵکو نیشتیمانپەروەری ئەوەیە کە کاڵای ووڵاتەکەی خۆت لە هی هاوردە لا پەسەند تربێت.\nنیشتیمان پەروەری ئەوە نیە ئاڵای کوردستان لە تورکیا بەرزکەیتەوە بەڵکو نیشتیمان پەروەری ئەوەیە بەرهەمی خۆماڵیت لە هی تورکی لاپەسەندتر بێت.\nنیشتیمانپەروەری ئەوەنیە لەپای هەڵەی ئەفسەرێکی عەرەب خۆت بکەیتە گیڤارا و کوردایەتی بە خەڵک بفرۆشیت، کوردایەتی ئەوەیە هانی خەڵکی بدەیت خەیاری شارەزور و کاڵەکی پێواز و هەنجیری سەرتەک بە نرخێکی مەعقول بکڕن.\nساڵی پار ووڵاتی ئێران بە هەزاران تەن پەتاتەی خراپی خستە بازاڕەکانی کوردستانەوە، لە هەمان کاتیشا پەتاتەی دەشتی هەولێر هەبوو، بەڵام خەڵکی تەنها بە بیانوی بڕێک هەرزان تر ژەهرەکەی ئێرانیان لا پەسەندتر بوو.\nئەوە چ کارەساتیکە سەتڵێک ماستی کوردی بێوەژنەکەی گەڕەکەکەی خۆت تەنها بە هەزار و پێنجسەد دینار بێت و تۆ بڕۆیت بەرهەمی تورکی و ئێرانی بخۆیت.\nنازانین لەکامە گرفتی ئەم ووڵاتەوە دەستپێبکەین. نازانین خەم بۆ کامە خەمی ئەم نیشتمانە بخۆین.


زێدەتر ژ مەهەکێ یە لسەر کەیسا نەوەى نوێ دادگەها ئاسایشێ بەرسڤا نڤیسەکا دادگەها پێداچوونا هەرێمێ نەدایە\nسەرۆکاتیا دادگەها پێداچوونا هەرێمێ ل هەولێر ، داخوازێ ل دادگەها ئاسایشێ دکەت کو دوسیەیا تایبەت ب ڤەلفینا نەوەى نوێ بۆ دادگەها وان بشینن ، لێ هەیا نها دادگەها ئاسایشێ بەرسڤا وان نەدایە.\nلگۆر نڤیسەکێ کو دەست ئێن ئار تى کەتیە و هەژمار 1186ێ یا رۆژا 7/10/2019ێ لسەرە، دادگەها پێداچوونا هەرێمێ داخواز ل دادگەها ئاسایشێ کریە کو تەڤایا دەستپێکیێن بریارا تەمیزێ یا هەژمارە ٧٧٩/ب.ت/٢٠١٩ بۆ دادگەهێ بشینن، لێ پشتى دەربازبوونا زێدەتر ژ مەهەکێ بسەر وێ داخوازیێ دا ، هەیا نها دادگەها ئاسایشێ دوسیە بۆ دادگەها پێداچوونا هەرێمێ نەشاندیە.\nب باوەریا شارەزایێن یاسایى نە شاندنا دۆسیەیێ بۆ دادگەها پێداچوونێ ، زێدەبارى دەربازبوونا مەهەکێ بسەر داخوازیا وان دا ، ژبلى وێ یەکێ کو کارەکێ نەیاساییە ، هەڤدەم حساب نەکرنا دادگەهانە بۆ هەڤدوو ، ژبەر کو دادگەها پێداچوونا هەرێمێ ، دادگەهەکا بلندترە و پێدڤیە ئەو نڤیسێن بۆ هەر دادگەهەکا دى دهێن شاندن ، ب زووترین دەم بهێن بەرسڤ دان.\nد مەها گۆلانا ئەڤسال دا ب هێجەتا خراب بکارئینانا ئامیرەیێن پەیوەندیکرنێ ، چەند خوبەخشێن نەوەى نوێ ژ ئالیێ ئاسایشێ ڤە هاتن دەستەسەرکرن، ل دوویڤ دا لسەر هەمان بابەت ، سەرۆکێ ڤەلڤینا نەوەى نوێ ژى هات دەستەسەر کرن و پشتى کارڤەدانا ناڤخۆ و دەرڤە سەرۆکێ ڤەلڤینێ و خۆبەخشێن وێ ب کەفالەت هاتن ئازادکرن.\nئەڤە ژى دوویەم جارە کو دادگەهەکا بلندتر ل دادگەها ئاسایشێ داخوازا وێ دۆسیەیا نەوەى نوێ ل دادگەها ئاسایشێ دکەت لێ دادگەها ئاسایشیێ بەرسڤێ نادەت.


گریمانەی بونی ژیان لەسەر هەسارەی زوهرە - هيوای کۆرد\nHome » گالەری » گریمانەی بونی ژیان لەسەر هەسارەی زوهرە\nin گالەری, هەواڵ 09/14/2020\t0\nزانایانی ئەمریکا و بریتانیا رایانگەیاند، توانیویانە گازی فۆسفین لە بەرگە هەوای هەسارەی زوهرە بدۆزنەوە، کە گازێکی بایەلۆژییە و ئەوەش بەڵگەیە لەسەر گریمانەی بونی ژیان لەسەر ئەو هەسارەیە.\nزانایانی زانکۆی کاردیف لە بریتانیا و پسپۆرانی پەیمانگای ماساچوستسی تەکنەلۆژی لە ویلایەتە یەکگرتوەکانی ئەمریکا لە راپۆرتێکدا لە گۆڤاری زانستی Nature بڵاویانکردەوە، گازی فۆسفین کە گازێکە سەرچاوەیەکی بایەلۆژی هەیە لە بەرگە هەوای هەسارەی زوهرە دۆزراوەتەوە، ئەوەش وەک بەڵگەیەکە لەسەر بونی ژیان لەسەر ئەو هەسارەیە.\nزانایانی ئەمریکا و بریتانیا بۆ ئاشکراکردنی بونی گازی فۆسفین لە بەرگە هەوای زوهرە تەلەسکۆبی کلارک مارک ماکسۆیل یان لە دورگەی هاوای بەکارهێناوە، کە دەتوانێت شەپۆلی میلیمەتری گەورە ئاڕاستەی بۆشایی ئاسمان بکات.\nگازی فۆسفین گازێکی قورسی بێڕەنگە، لەلایەن ئەو زیندەوەرانەوە بەرهەمهێت کە لەهەوادا دەژین و بەچاو نابینرێت، پڕۆسەی دەردانی ئەو گازە لەلایەن زیندەوە بچوکەکانەوە وەک بەکتریا پێویستی بە ئۆکسجین نییە، زانایان دۆزینەوەی ئەو گازە سەر هەسارەیەکی دیکە وەک بەڵگە لەسەر بونی ژیان لێکدەدەنەوە.\nهەربەپێی ئەو راپۆرتە، زانایان گریمانەی ئەوەشیان داناوە کە گازی فۆسفین لە ئەنجامی کارێکێکی سروشتی نادیارە دروستبوبێت، کە پەیوەندی بە بونی ژیانەوە نەبێت، بەڵام تا ئێستا نەتوانراوە بسەلمێنرێت کە گازی فۆسفین لە کارلێکی نابایەلۆژییەوە دروست دەبێت، بۆیە ئەو گریمانەیە تا ئێستا بە نەسەلمێنراوی ماوەتەوە.\nئەمریکا بایەلۆژی بریتانیا زانایان گازی فۆسفین هەسارەی زوهرە\t2020-09-14\nTagged with: ئەمریکا بایەلۆژی بریتانیا زانایان گازی فۆسفین هەسارەی زوهرە


ڕۆبه‌رت گه‌یتس ده‌گاته ئه‌فغانسـتان\nوه‌زیری به‌رگری ئه‌مه‌ریکا ڕۆبه‌رت گه‌یتس له کابول له لایه‌ن ژه‌نه‌ڕاڵ ده‌یڤد په‌تریه‌س فه‌رمانده‌ی هێزه‌کانی نێونه‌ته‌وه‌یی له ئه‌فغانسـتان پـێشـوازی لێـده‌کرێت، شه‌ممه 4 ی شه‌شی 2011\nوه‌زیری به‌رگری وڵاته یه‌کگرتووه‌کانی ئه‌مه‌ریکا که واده‌ی پـۆسته‌که‌ی ته‌واو بووه، به سه‌ردانێکی پێشوه‌خت رانه‌گه‌یه‌ندراو بۆ ماڵئاوایی‌کردن وا گه‌یشتووه‌ته ئه‌فغانستان.\nئه‌مڕۆ شه‌ممه ڕۆبه‌رت گه‌یتس گه‌یشته کابولی پایته‌خت و پێشبینی ده‌کرێت له‌وێ له‌گه‌ڵ به‌رپرسانی باڵای ئه‌فغانی کۆبـبێته‌وه و هه‌روه‌ها سه‌ردانی سه‌ربازانی ئه‌مه‌ریکای له‌و وڵاته‌دا بکات.\nله ده‌مێکی پێشوه‌ختی ئه‌مڕۆدا له کۆنفرانسێکی په‌یوه‌ست به ئاسایش له سه‌نگاپور، به‌ڕێز گه‌یتس گوتی ڕه‌نگه له ماوه‌ی ساڵێکدا وتووێژی ئاشتی له‌گه‌ڵ چه‌کدارانی تاڵیبان ئه‌نجام بدرێت.\nهاوکات وه‌زیری به‌رگری ئه‌مه‌ریکا گوتیشی ئه‌م وتووێژه ده‌رئه‌نجامی پێشڕه‌وی هێزه‌کانی ناتۆ له به‌ره‌کانی جه‌نگ له ئه‌فغانستاندا ده‌بێت، ئه‌وه‌ی فشاری خستووه‌ته سه‌ر یاخیبوان.\nهه‌روه‌ها ڕۆبه‌رت گه‌یتس ئاماژه‌ی ئه‌وه‌شی دا ئه‌گه‌ر هاوبه‌ندی نێونه‌ته‌وه‌یی درێژه به سه‌رکه‌وتنه‌کانی به‌ده‌ستیان هێناوه بدات، ئه‌وا پاشان شیانی وتووێژی سیاسی و ئاشتبوونه‌وه ره‌نگه هێنده کاریگه‌ر بێت هه‌ندێـک هیوای پێشڕه‌وی به دوای خۆیدا بهێنیت.\nله‌گه‌ڵ ئه‌وه‌شدا به‌ڕێز گه‌یتس جه‌ختی له‌سه‌ر ئه‌وه کرد ئه‌گه‌ر تاڵیبان هه‌ر ڕۆلێکی له ئایندی ئه‌فغانستاندا هه‌بێت، ده‌بێت په‌یوه‌ندیـیه‌کانی خۆی له‌گه‌ڵ قاعیده‌دا ببڕیت و هه‌موو چه‌که‌کانی ته‌سلیم بکات.\nئه‌وه‌ی شایانی باسه ، ولاته یه‌کگرتووه‌کانی ئه‌مه‌ریکا مانگی داهاتوو وه‌ک واده‌ی ده‌ستپێکردنی کشانه‌وه‌ی هێزه‌کانی ئه‌مه‌ریکایی له ئه‌فغانستان دیاری کردووه. بڕیاره هێزه‌کانی ئه‌مه‌ریکا و ناتۆ هه‌تا کۆتایی ساڵی 2014 به‌رپرسیارێتی ئاسایشی وڵات بده‌نه ده‌ستی خودی هێزه‌کانی ئه‌فغانی.


كۆچی نایاسایی، چۆن دەگەنە بەریتانیا | KURDPLAT\nكۆچی نایاسایی، چۆن دەگەنە بەریتانیا\nکوردپلات 8/13/2020 02:33:00 ص ليست هناك تعليقات\nئەمرۆ رۆژێكی گەرمە لەو هەرێمە و ئاوەكە بە ئارامی شەپۆلەكانی لەكەناراوەكان دەدات، لەنزیك ئەو شوێنەی كە كەمترین ماوەی دەریایی نێوان بەریتانیا و فەرەنسایە، ئەمە دۆخێكی نمونەیی گونجاوە بۆ گواستنەوەی پەنابەران، لەرێگەیەكی دەریاییەوە كە لەسەرئاستی جیهان قەرەباڵغترین رێگایە و پەنابەران هیواخوازن بگەنە وڵاتێك كە ببێت بە نیشتمان بۆیان.\nدانیشتوانی خۆجێی دەڵێن لە كاتژمێرەكانی سەرەتای رۆژ و لەبەیانیەكی زوودا، ژمارەیەك پەنابەر كە ئافرەتی دووگیانیشیان تێدایە دەبینن كە لەسەر كەناراوەكان پشوو دەدەن، بەدڵخۆشیەوە هەناسە دەدەن، بەوپێیەی رزگاریان بووە لە بڕینی رێگەكە.\nژمارەیەكی زۆر لەكۆچبەران لە بەلەمی بچوك بچوكدا لەرێگەی نۆكەندی ئینگلیزی خۆیان دەگەیەننە شانشینی یەكگرتووی بەریتانیا بۆ ئەوەی داوای مافی پەنابەرێتی بكەن و دەست بكەن بە ژیانێكی نوێ.\nتەنها لەكۆتایی هەفتەی رابردوو زیاتر لە 200 كۆچبەر لەرێگەی كەناراوەكانەوە خۆیان گەیاندۆتە بەریتانیا.\nئەو شوێنانەی كە كۆچبەران لێیەوە هەڵدێن:\nیەمەن یەكێكە لە وڵاتانەی كە زۆرترین رێژەی هەژاریان تێدایە، شەڕی ناوخۆ ئەو وڵاتەی وێرانكردووە، یەمەن دەكەوێتە بەشی باشوری نیمچەدورگەی عەرەبی، ماوەی 10 ساڵە بۆتە گۆڕەپانی شەڕی نێوان دوو مەزهەبی ئاینی، بەڵام بە پشتیوانی ژمارەیەك وڵاتی دراوسێ لەم دوایانەدا شەڕەكە زیاتر پەرەی سەند، ئەمەش بووە هۆی ئەوەی ژمارەیەك كێشەی تری جۆراوجۆر بەرۆكی ئەو وڵاتە بگرێت، لەوانەش هێرشی ئیسلامیە توندرەوەكان و بزوتنەوەی جوداخوازی باشوری یەمەن، ئەمە جگە لە چەند كێشەیەكی تری وەك گەندەڵی و بێكاری و كەمی خۆراك كە بەرۆكی ئەو وڵاتەی گرتووە.\nئەریتریا دەكەوێتە سەر دەریای سور، بەرامبەر سعودیە، یەكێكە لە وڵاتە هەژارەكانی ئەفریقیا، ژمارەی ئەو هاوڵاتیە ئەریتریانەی لەدەرەوەی وڵاتەكەیان دەژیەن بە 1،5 ملیۆن كەس مەزندە دەكرێت كە دەكاتە پێنج یەكی كۆی ژمارەی هاوڵاتیانی ئەو وڵاتە، یەكێك لەهۆكارەكانی كۆچكردنی ئەریتریەكان، خزمەتی سەربازی زۆرەملێی بێسنورە، بەجۆرێك هەر كەسێك تەمەنی لەنێوان 18 بۆ 50 ساڵیدا بێت ئەگەری ئەوەی هەیە بانگهێشت بكرێت بۆ خزمەتی سەربازی كە دەكرێت چەندین ساڵ بەردەوام بێت.\nبەدرێژایی چەند دەیەیەك، ئابوری ئەریتریا بەدەست شەڕ و دەسەڵاتی دیكتاتۆر و كاریگەری سزاكانی نەتەوەیەكگرتووەكانەوە ناڵاندویەتی، ئومێدی ئەوە هەیە بەهۆی پەیوەندی نوێی نێوان ئەریتریا و ئەسیوبیاوە دەرگایەك بۆ ئابوری و باشكردنی دۆخی هاوڵاتیانی ئەو وڵاتە بكرێتەوە.\nچاد دەكەوێتە ناوچەی باكوری ناوەراستی ئەفریقیا و زۆرینەی خاكەكەی بیابانە، یەكێكە لەو وڵاتانەی رێگە بەهاوڵاتیەكانی نادات بۆچوون دژی حكومەت دەرببرن.\nچاد وڵاتێكی دەوڵەمەندە بە زێر و یۆرانیۆم، هەروەها بەم دوایانە وەك وڵاتێكی هەناردەكاری نەوت تۆماركرا، بەڵام لەڕووی مێژوویەوە لەدوای وەرگرتنی سەربەخۆی لەفەرەنسا ئەو وڵاتە دۆخێكی نا سەقامگیر و توند و تیژی تێدایە، سەرچاوەی نا سەقامگیریەكەش بەزۆری ئاڵۆزی نێوان باكوری وڵاتە كە زۆرینەی عەرەبی موسڵمانن لەگەڵ باشور كە زۆرینەیان مەسیحین، چاد بەدەست كەمی هۆكارەكانی گواستنەوەی گشتیەوە دەناڵێنێت.\nژمارەی دانیشتوانەكەی نزیك دەبێتەوە لە 105 ملیۆن كەس، میسر بەیەكێك لەو وڵاتانە دادەنرێت كە یاریكەرێكی سەرەكی رۆژهەڵاتی ناوەراستە، بەڵام دەسەڵاتداران زیاتر كۆنترۆڵی دەزگاكانی راگەیاندن و تۆڕە كۆمەڵایەتیەكانیان كردووە.\nئابوری میسر بەدەست بڵاوبونەوەی پەتای كۆرۆناوە لە 2020 دەناڵێنێت، هەروەها ئەو ئاڵۆزیە سیاسیە لەماوەی 10 ساڵی رابردوودا لەو وڵاتە هەبوو، وایكردووە میسریەكان وڵاتەكەیان جێبهێڵن.\nهەروەها كێشەی حكومەت لەگەڵ ئیسلامیەكان كە هاوڵاتیانی مەدەنی و گەشتیاران دەكوژن لەسنورەكانی نێوان میسر و ئیسرائیل.\nمیسر هۆكاری گواستنەوەی باشی هەیە و ژێرخانی دەوڵەت و كۆمپانیای زۆری لە بەشێكی زۆری شارەكان هەیە، هەروەها بەشێوەیەكی باش سود لە گەشتیاری نێودەوڵەتی وەردەگرێت.\nسودان وڵاتێكی فراوانە لەڕووی ڕووبەرەوە، دەكەوێتە باكوری ئەفریقیا و درێژدەبێتەوە بۆسەر دەریای سور، ساڵی رابردوو مانگێك لە نارەزایەتی و خۆپیشاندان كۆتایی هێنا بە دەسەڵاتی چەوساندنەوە و زۆرەملێ و حكومەتێكی نوێ پێكهێندرا، بەڵام سودان ماوەیەكی زۆرە بەدەست شەڕ و ئاڵۆزیەوە دەناڵێنێت.\nبەهۆی دوو جەولە شەڕی ناوخۆی نێوان باكور و باشور 1،5 ملیۆن كەس كوژران، هەروەها بەردەوامی ئاڵۆزیەكانی رۆژئاوای دارفور بۆتە هۆی ئاوارەبوونی 2 ملیۆن كەس و كوژرانی زیاتر لە 200 هەزار كەس.\nساڵی 2011 ئەو وڵاتە دابەش بوو، باشوری سودان بووە دەوڵەتێكی سەربەخۆ، حكومەت بەچڕی هەژمونی بەسەر هۆیەكانی راگەیاندندا سەپاندووە.\nژمارەی دانیشتوانی عێراق 37 ملیۆن كەسە و دراوسێی توركیا و ئێران و سعودیە و چەند وڵاتێكی ترە، دوای ئەوەی بووە گۆڕەپانی شەڕی نێودەوڵەتی، لەئێستادا شەڕ و توند و تیژی بەردەوامە لەنێوان گروپە ئاینیە جیاجیاكاندا، كابینە یەك لەدوای یەكەكانی دوای شەڕی عێراق هەوڵ دەدەن لەپێناوی پارێزگاری لە یاسا و سیستمی گشتی، بەڵام زۆركەم ئەو وڵاتە ئارامی بەخۆیەوە بینیوە.\nنا سەقامگیری بۆتە هۆی ئەوەی قورس بێت جارێكی تر ئابوری بونیاد بنرێتەوە كە چەندین دەیە بەهۆی شەڕ و گەمارۆوە لاواز بووە، ئەمە هەموو لە كاتێكدایە عێراق دووەم وڵاتە لەڕووی یەدەگی نەوتی خاوەوە.


بەهرۆز جەعفەر: کورد ئەبێت حوکم بکرێت یان حوکم بکات؟ – WTARIKURD\nبەهرۆز جەعفەر: کورد ئەبێت حوکم بکرێت یان حوکم بکات؟\nئەم سی ساڵەی دوای ڕاپەڕین، یان ئەو چواردە ساڵەی کورد حوکمی تەنها شارێکی وەک کەرکوکی کردووە بەنمونە وەربگرین، ئەوا وەک مەکاتیبی سیاسیەکانی حیزب و شۆڕشگێڕەکانی خۆیان ئەڵێن: کارێکیان کردووە هەرگیز بەعس کاریی وەهای دژی میللەتی کورد نەکردووە».!. حیزبی کوردیی لە ڕێگەی هێرشکردنە سەر یەکتری ئەیانەوێ خۆیان بەرهەم بهێننەوە نەک لەسەر بەگژاچونەوەی داگیرکاریی و بوونێکی ستراتیجی دوورمەودا بۆ کوردستان. تا ئاستێکی باشیش تاکی کوردیی و نوخبەو میدیاوانەکانیشیان بارهێناوە لەسەر حیکایەتەکانی خۆیان.\nسەیری بکە ڕێژەی دامەزراندن لە کەرکوک بۆ کورد تەنها 8٪ ـە. یەک حیزب و بەرپرسی کوردتان بینی شەڕ لەسەر ئەمە بکات؟!. له‌ناو كۆمپانیاى نه‌وتى باكور له كه‌ركوكدا له كۆى (14120) چوارده هه‌زارو سه‌ت و بیست فه‌رمانبه‌ر ته‌نها (1600) هه‌زارو شه‌ش سه‌ت كه‌سى كوردن، له (12) ده‌سته هیچی كورد نیه، (52) به‌ش ته‌نها (4) به‌ش سه‌رۆكه‌كه‌یان كورده ئەویش یەکێکیان دایکی تورکمانە. له (800) یه‌كه ته‌نها (52)یان كوردن. له (280) هۆبه ته‌نها به‌رپرسى (26) دانه‌یان كورده. ئەی باشە کورد ئیشی لە وەزارەتی نەوت و لە کەرکوک و لە ئەنجومەنی وەزیرانی بەغدا چی بوە؟… ڕوونە…چی بوە.!\nئەو پارێزگارە شۆڤێنییە عەرەبەی لە کەرکوک هەیەو، زۆرترین پێشێلکاری یاسایی دژی کورد کردوە لەشارەکە، زۆرترین ڕێز و سام و بەهای لای بەرپرسانی کورد هەیە. دەیان کەس لە کەسوکارەکەی داعش بون لای حیزبی کوردیی ئازادکراون. دە سەیری بکە و بیهێنە پێش چاوی خۆت ئەگەر تۆ پارێزگاری کەرکوک بیت وەکو کوردێک ڕۆژانە چەند کورد پەلامارت ئەدات؟. چەند بەرپرس خۆیت لێ ئەکا بە کاوە ی ئاسنگەر و چەند هێز و دەستەی جاسوسی کوردیی و چەند میدیای تەزویر و مەکینەکانی بەلاڕێدابردن ئیشت لەسەر ئەکەن!؟.\nشه‌ریف هه‌ژاری: كورد و، ستراتیژ و ته‌كتیك!\nبەهادين نوری: کێ شەڕى هەندرێنى کرد؟ حشع یان پارتى؟


وتووێژ:وەرزش - ویکیپیدیا، ئینسایکڵۆپیدیای ئازاد\nکاک @Calak: ئای-پییەک وشەی وەرزشی ناوەڕۆکی (کە یەکەم وشەیە) گۆڕی بۆ "وەرزین". لە ھەنبانەبۆرینەدا سەیرم کرد ھەم وشەی "وەرزشت"م دۆزییەوە کە وابزانم ھەر ئەم وەرزشەی ئێستایە و ھەمیش وشەی وەرزین. تۆ بڵێی ناوی ئەم وتارە بێتە گۆڕین؟ -- ⇐ئارام وتووێژ💭 ١٧:٣١، ١٠ی کانوونی دووەمی ٢٠١٩ (UTC)\nئەم باسەم لە جێگایەکدا خوێندبۆوە بەڵام ھەر بۆم نەدۆزراوە. بەکورتی وشەی وەرزش لە فارسیی وَرزش خوازراوەتەوە. ورزش لە فارسیدا ناوی چاوگە لە فیعلی وَرزیدن. ئێمەیش لە کوردیدا بەرامبەر بە فیعلی وَرزیدن-ی فارسی فیعلی وەرزین-مان ھەیە. جا ئەگەر بمانەوێ لە وەرزین ناوی چاوگ دروست بکەین دەبێتە وەرزە (دروست وەکوو پرسین و پرسە). کە وا بوو بەرامبەریی کوردیی ورزش-ی فارسی و sportی ئینگلیزی دەبێتە وەرزە و فیعلەکەشی دەبێتە وەرزین.--چالاک وتووێژ ٠٧:٥١، ١١ی کانوونی دووەمی ٢٠١٩ (UTC)\n@Calak:، وابزانم لە کوردیی خواریندا شت بۆ دروستکردنی چاوگ بە کار دێت. وەک جمشت = جووڵانەوە، ئاڵشت: گۆڕان و... پیرەھەڵۆ (وتووێژ) ١٩:٢٢، ٨ی نیسانی ٢٠١٩ (UTC)\nبەڵێ زیادکردنی /ت/یەک دوای س و ش زۆر ئاساییە. وەک ئەوەی لە مەقەس و مەقسەتیشدا وترا. ھەر لە فارسیشدا ھەیە وەک دەڵێن خورشت، دهشت. بە قەوڵی مامۆستا ھێمن دەڵێ ناکرێ بە زیادکردنی /ت/یەک ھەر چی وشەی فارسییە بیکەینە کوردی. جمشت دیارە لە ڕووی جنبش-وە دروست کراوە، ئاڵشت-یش تورکییە alış.--چالاک وتووێژ ٢١:١٦، ٨ی نیسانی ٢٠١٩ (UTC)\n@Calak:، جم و جمشت کوردین. وشەی ھاوڕیشەی تری ھەیە: جموجووڵ، جمگە، جمان. ئاڵشت نازانم، بەڵام ئاڵوگۆڕمان ھەیە. پیرەھەڵۆ (وتووێژ) ٠٣:٥٥، ٩ی نیسانی ٢٠١٩ (UTC)\nنەم وت جمشت فارسییە؛ وتم؟ ئاڵوگۆڕ-مان ھەیە لای ئێمە ئاڵووێر-یش دەڵێن. ئاڵووێر یانی دانوستان بە فارسی دادوستد. بە تورکی vermek یانی دان almak یانی سەندن. ھەر خۆشیان دەڵێن Alışveriş.--چالاک وتووێژ ٠٧:٢٤، ١٠ی نیسانی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:وەرزش&oldid=615097»\nئەم پەڕەیە دواجار لە ٠٧:٢٤ی ١٠ی نیسانی ٢٠١٩ نوێ کراوەتەوە.


كات بە هەدەر دان لەگەڵ عێراق\n2020-12-01 [10:43 AM]\nئەگەر چی گەلی كورد ، لە ماوەی زیاتر لە نیو سەدەی رابردوو، بە نییەتێكی ئاشتیانە و دڵسۆزانە هەموو هەنگاوێكی بەرەو چارەسەری كێشەكانی لە ریگەی ئاشتییەوە هاویشتووە تا مافەزەوتكراوەكانی مسۆگەر بێت ، بەڵام لەگەڵ هەموو ئەو هەوڵە بەردەوامانەشدا ، دوای ماوەیەكی كورت ، دەسەڵات و رژێمە یەك لە دوای یەكەكان لە بەڵێنەكانیان پاشگەز بوونەتەوە و رێگەی شەڕو بەكارهێنانی چەكیان گرتۆبەر .\nسەڕەرایی ئەوەی گەلی كورد ، زۆر بە ئومێدەوە ، چاویی لە ئەنجامەكانی برایەتی كورد وعەرەب بوو ، بەڵام لە بەرانبەردا ، ئەگەر هەڵسەنگاندنێك وردبینانە بكەین ، ئەوا ئەو دروشمە تەنها دەستەواژەیەكی بەكردار بووە لە عێراقدا ، وهیچ مانایەكی نەبەخشیووە و بەڵگەی هەرە بەرچاویش هەموو ئەو پیلانگێری و چەكی كۆمەڵكوژ و نەهامەتییانەییە كە هەموو دەسەڵات و رژێمە یەك لە دوای یەكان بە یەك جۆری بیركردنەوە و تاكرٍەوانە كارەساتی گەورە و ماڵوێرانكەریان بە سەر گەلی كورد هێناوە .\nبە پێچەوانەی ستەمكاری و پابەندنەبوونی دەسەڵاتدارانی بەغدا بە دروشمی برایەتی كورد و عەرەب، گەكی كورد، هەردەم پابەندی بریار وگفتگۆكردن و رێككەوتنمانەیەكانبووە لە پێناو بەدیهێنانی مافەرەوكانی بە بێ ئەوەی قۆناغە یەك لە دوای یەكەكان و لێكداربرٍانەكان لە بەرچاو بگرن و بە رٍق و دوژمنكارییەوە مامەڵە و هەڵسووكەوت بكەن .بەڵام ئەوەی جێی هەڵوەستەكردنە ، برایانی عەرەب نەك هەر برایەتی گەلی كورد پێی راست نەبووە ، بەڵكو بە پێی هەموو بەڵگە مێژووییەكانی دوێنی و ئەمرٍۆمان و یستوێتی مۆرٍكی نەتەوایەتی لە ڕەگەوە دەربهێنێت و بیسرێتەوە و هەموو جۆرە تاوانێكی نامرۆڤانەی ئەنجامداوە .\nبەڵگەی هەرە بەرچاویش لەگەڵ ئەوەی شۆرٍشی مەزنی ئەیلوول توانیی ، راستییەكی حاشاهەڵنەگر بەسەریاندا بسەپێنێت ، ئەویش رێككەوتننامەی 11ی ئاداری 1970 بوو، كە وەك ئاماژەیەك بە خیانەتكاری و پێشێڵكردنی ئەو برایەتییە ئەوا پاش ماوەیەكی كورت خەنجەری ژەهراوییان لە ساڵی 1975 لە پشتی هەموو گەلی كورد دا.\nهەروەها ئەگەر ئاماژەیەك بۆ بوونی ئەو كەسانەی كە لە عێراق باڵا دەستی دەسەڵاتن و ساڵانێكی زۆر وەك ئۆپۆزسیۆنی رژێمی بەعسی رووخاو لە هەرێمی كوردستان بوون و لە مەترسی لەناوبردن یان پارێزراو بوون وبەڵێنی زۆریان دا و خۆیان و اپیشان دەدا كە جارێكی دیكتاتۆری و تاكرٍەویی لە عێراق دووبارە نابێتەوە و عێراق دەكەنە شامی شەریف ، بەڵام دوای ماوەیەكی كورت ئەو برایەتییەش كورد و عەرەبیش پێچەوانە بۆوە .\nبینیمان كە لە ماوەی 17 ساڵی رابردوو، ئەوەی رژێمی بەعسی رووخاو، نەیتوانی بوو لە دژی گەلی كورد و دەستكەوتەكانی تەواویی بكات ، ئەوا ئەو دەسەڵاتەی ئێستا سەرٍەرایی ئەوەی گەلی كورد رۆڵی سەرٍەكی وبونتاتنەری لە عێراقی نوێی هەبوو و ئەوكاتەیش توانیی راگەیاندنی بریاری سەربەخۆیی هەبوو ، بەڵام بینیمان ئەوا زۆر دوژمنكارانە و بێ باكانە كەوتنە دوژمنایەتی گەلی كورد .\nهەموو ئەو پیلانانەی كە نەخشەیان بۆ كێشابوو هێنایاننەدی، دیارترینیان پیلانی بڕینی بودجە و مووچە و هێرش و پەلامارەكانی 16 ئۆكتۆبەری 2017 بوو، كە تاوەكو ئێستایش شاری كەركوك بە شار و شارۆچكە و گوندەكانیەوە لە ژێر دەست و داگیركاری و بەعەربكردنی ئەو برا عەرەبانەدان، كە لە ساڵانی نەوەدەكانەوە تاوەكو ساڵی 2003 و رووخانی رژێمی بەعسی، خۆشترین ژیانیان لە سەقامگیری و ئارامی و لە نێو خۆشترین باخ و هۆتێل و تەلاری شار و شارۆچكەكانی كوردستان بە هاوینە هەوارەكانیشەوە بەسەردەبردووە و هیچ كەسێك لە گووڵ كاڵتری پێنەگوتوون.\nبۆیە، ئیتر بەسە، ساویڵكەی و فریوخواردن ، ئەو راستییەكە ، دەسەڵاتی عەرەب لە عێراق نەك هیچ مافێك بە گەلی كورد رٍەوا نابینی ، بەڵكو هەر بە خێرایی بێوەفایی خۆی پیشان دا و چونكە ئەوان هیچ كات باوەریان بە بەرایەتی كورد و عەرەب نییە ، كاتی ئەوەیە ، كە ئیتر تەنها بیر لە بەرژوەندییە باڵاكانی گەل و نیشتیمانەكەمان بكەینەوە چیترخۆمان هەڵنەخەڵەتێنین.


شیعری کوردی بایگانی - صفحه 3 از 4 - ئاماژه\nخانه / شیعری کوردی (صفحه 3)\nسێ-یەکان / کاڕڵ سەندبرگ/ و:عه‌تا میره‌كی\nکە مناڵ بووم سێ وشەم زۆر دەبیستەوە ئازادی یەکسانی برایەتی هەزاران فەرەنسەیی لەسەر ئەو سێ وشە لەشەقامەکاندا کوژران نەمدەزانی ئاخۆ بۆ دەبێ لەسەر وشە خەڵک بکوژرێ. کە گەورە بووم پیاوانێ بوون بە ریش و سمێڵ و گوڵێکی یاسەوە پێیان وتم ئەوانەن سێ وشە مەزنەکە : دایک نیشتمان بەهەشت …\nشه‌کره باز/ سه‌عید ئه‌ڵاوه‌یسی\nچه رمگی … لاپه‌ڕه سپیه‌کانت به گژ یاقووتیدا ناچێ جار وا هه‌س نمه نمه چاوانم بێزگی بارانیه‌تی ده‌مار به‌رزی ئه‌ولاتر هه ناسه کانم ئه‌قرتێ ساقی وته‌نی: ترێ شیرینی بۆڵی له بتڵا نه‌خه‌وێ مه‌ستێک فه‌رامۆشیه کانی فه‌رامۆش ناکا من وه ک جاران ئه ترسم بۆنی ئه‌م شیرینیه‌ت حاڵ تێک بدا یان …\nکریسمەس گەوەزنێکە لە ئاسمانا هەڵدێ یان بە کوردی ئینشای من لە نالی باشترە؟/ ئومید ره‌حمانی\nژوئن 8, 2016\t1\nغەڵەت بە تێی دو نوقتە هەمیشە (غلط) ێکی عەرەبیە وەک یانزە کە بە هەر زمانێک سێپتامبر بێ توریستیش بە (ڕ)ێوە تێرۆریستە بەدبەختی ئەوەیە جاران خەتی غەڵەت بە ژێر ئیملای ئاوارەیا مامۆستایەک ئەیکێشا کە خۆی ئاغای مەعلیم بوو عەینی مەدرەسە کە کانتینێر بوو من کە ئەڵێم قارەمان یانی کلاسی دوو بە …\nگەورەترین گەمژەییم عەشقم بوو/ هاژان مه‌عرووفی\nژوئن 7, 2016\t1\nجامانە، پیاوە دەرپێ، ئافرەت ئەی منی ڕووت دایکە! شازادەکەم، لە پلیکانەکانت‌هاتمە سەرێ چۆن تەقە بکەم لە دایکم دایکدانم ژان ئەکات حەبەکان بە مشت مەخۆ لە سەرما و سەفەر و ساڵدا هەرگیز لە تۆ نایمە خوارەوە ئێستەش بۆن بە جامانەوە ئەکات باوکم ئێشێ دایکە فڕەێیان بدە سسسست ڕۆڵە ئەمە(تەسبێح) نییه …


چی لە عێراقدا ڕووئەدات؟\nئەمڕۆ لەسەر شەقامی ژمارەیەک لە شارەکانی عێراقدا تادێت خوێنی زیاتر دەڕژێت و خەڵکی زیاتر دەکوژرێت. عێراق بەرەو ئەوە دەڕوات ببێتە گۆمێکی تری خوێن. کێشەکانی ئەم وڵاتە تا دێت گەورەتر و قووڵتر دەبێتەوە، تا دێت دەرەنجامە وێرانکەرەکانی ساڵانێکی درێژی خراپ بەکارھێنانی دەسەڵات و داھات و ھێز لە وڵاتەکەدا بەرجەستەتر دەبێت.\nتا دێت وڵاتەکە زیاتر و زیاتر باجی دروستبوونی نوخبەیەکی سیاسیی و ئابووریی تەواو گەندەڵ و دز و مافیایی ئەدات، نوخبەیەک لە دەرەوەی لانی ھەرەکەمی بەرپرسیارێتی سیاسیی و ئەخلاقیی و مێژووییدا، نوخبەیەک وڵاتەکە وەک قاسەیەکی گەورە ئەبینن بۆ دزین. ئەوانەی ئەمڕۆکە حوکمی ئەو وڵاتە دەکەن ھەموو ماناکانی وڵاتبوون و دەوڵەتبوون و نەتەوەبوونیان لەو وڵاتە و لە خەڵکەکەی سەندۆتەوە. عێراقی ئەمڕۆکە ھەرچییەک بێت ”دەوڵەتی نەتەوە" نییە، دەوڵەتێک نییە حوکمی نەتەوە یان میلەتێک بکات بەناوی ”نەتەوە" یان ”میلەتی عێراق"ەوە، یان نەتەوە و میلەتێک بێت دەوڵەتێکی ھەبێت بەناوی ”دەوڵەتی عێراق"ەوە.\nئەوەی ھەیە و لە عێراقدا ئامادەیە نە دەوڵەتە و نە نەتەوە. لە عێراقدا دەوڵەت بوونی نییە چونکە یەکێک لە مەرجە ھەرە سەرەتاییەکانی بوونی دەوڵەت ”مۆنۆپۆڵکردنی بەکارھێنانی توندوتیژیی"ە. ئەمڕۆ لە عێراقدا تەنھا دەوڵەت خاوەنی ھێزی سەربازیی نییە کە ماف و توانای بەکارھێنانی توندوتیژیی شەرعی ھەبێت، بەڵکو چەندان ھێزی میلیشیایی گەورەو بچووک، بە ئینتیمای دینیی و تائیفیی و ئەتنیی و ئیقلیمی جیاوازەوە ھەن و کاردەکەن. خاوەن چەک و جبەخانەی گەورەن و لەم سەری وڵاتەکەوە بۆ ئەو سەری وڵاتەکە، بە ھەرێمی کوردستانەوە، تەڕاتێن دەکەن.


سوپاى تورک له عه‌فرین به‌رده‌وامه له ڕفاندنى هاوڵاتیان - RojNews\nسوپاى تورک له عه‌فرین به‌رده‌وامه له ڕفاندنى هاوڵاتیان\nچه‌ته‌کان و سه‌ربازانى ده‌وڵه‌تی تورک له عه‌فرین، دوو هاوڵاتی به ته‌مه‌نیان ئه‌شکه‌نجه‌دا و چوار هاوڵاتی دیکه‌شیان به‌ره‌و شوێنێکی نادیار ڕفاند.\nبه گوێره‌ی هه‌واڵێک که ئه‌مڕۆ ئاژانسی هاوار بڵاوی کردوه‌ته‌وه، چه‌ته‌کانی ده‌وڵه‌تی تورک له ڕاجۆ و گوندی ئه‌لحه‌جه‌ربه‌کری گرێدراو به ناوچه‌ی مابات له سنورى عه‌فرین ده‌ستیان به ڕفاندن و ئه‌شکه‌نجه‌دانی که‌سانی مه‌ده‌نی کردووه.\nسوپاى تورک دوو هاوڵاتی به ناوی حه‌سه‌ن حاجی شێخۆ ٥٥ ساڵان و کۆلین بیلال ٨٥ ساڵان خه‌ڵکی هه‌رێمی ڕاجۆ سه‌ر به عه‌فرین-یان ڕفاندوه و پاشان تا بوراونه‌ته‌وه ئه‌شکه‌نجه‌یان داون، هاوکات دوو برا به‌ناوی ئایات ئه‌حمه‌د و ماهیر ئه‌حمه‌د له گوندی ئه‌لحه‌جه‌ر له ماوه‌ی سێ ڕۆژی ڕابردوودا ڕفێندراون و تا ئێستاش چاره‌نووسیان نادیاره.\nهه‌روه‌ها دوو گه‌نجی دیکه، که خه‌ڵکی گه‌ندی شه‌نگێلێ هه‌رێمی ڕاجۆن له لایه‌ن چه‌ته‌کانی ئه‌لفه‌یله‌ق ڕه‌حمان، ڕفێندران و چاره‌نووسیان دیار نییه.\nسوپاى تورک و چه‌ته‌کانى سه‌ربه تورکیا ڕۆژانه هاوڵاتیانى مه‌ده‌نى ده‌ڕفێنن و ئه‌شکه‌نجه‌یان ده‌ده‌ن و عه‌فرینیان کردوه‌ته دۆزه‌خێک بۆ ئه‌و هاوڵاتیانه‌ى تێیدا ماونه‌ته‌وه.


عیماد عەلی : پێشتریش وتمان خۆمان نەبێت ئەمریکا دادمان نادات . – WTARIKURD\nعیماد عەلی : پێشتریش وتمان خۆمان نەبێت ئەمریکا دادمان نادات .\nچەندین جار وتمان هیچ باوەرتان بە خود و سیاسەتی ئەمریکا نەبێت ، نەک تەنها دژی کورد بێت ، بەڵکو مۆرکی تایبەتی خۆی و بیرو فەلسەفەو بۆچون سیاسەتی ئەم وڵاتە لە باورداری و عەقڵیەت و رەفتاریدا چ لە پەیوەندیە دیبلۆماسیەکاندا یان لە سیاسەتی گشتگیری تایبەتی خۆیدا لەسەر ئەوە بەندە کە تەنها و تەنها بۆخۆژێین و پێداویستیەکانی سەرمایەوە پابەند و هیچ بنەمایەکی ئەخلاقی و ویژدان و بەها و بۆچونی جێگیری لانیە ، ئەمەش نەک بە خواستی خۆی بێت بەڵکو جەهەری بیری سەرمایەداری لەمەزیاتری پێ نیە و تەنها ئەمە دەخوازێت ، ئەگەر بە وردی و تێرامینَکی قوڵەوە لە خودی سستمەکە و مێژووەکەی بروانپن . بەڵێ ، بەرژەوەندیە تایبەتیەکانی وڵاتەکەیە هەموو شتێک دیاریدەکات و سەرجەم بەها و نەریتێکی مرۆڤایەتی دەخاتە ژێر پێی خودپەرستیەوە ، ئەمەش نەک وەک بینەرێکی رۆژهەڵاتی بە سۆزو دابونەریتی ئێرەوە سەیری بکەین ، بەڵکو بە بیرکردنەیوەیەکی رەقوتەقی بیری رووت و چۆنە نێو رەهەندەکانی بریی سەرمایەداریەوە بیخوێنینەوە ، جا ئەگەر لە ئان و ساتێکدا بەرژەوەندیە تایبەتیەکانی لەگەڵ بۆچونێکی کاتی یان بەردەوامی گەل و وڵاتیکدا یەکیگرتبێت ، ئەوە واتای ئەوە ناگەیەنێت ، سەرمایەداری مافی گەلان و حەقخواراوان لەبەرچاو دەگرێت و تیچروانی ن و دیدە مرۆڤدۆستیەکەی گۆرانکاری بەسەرداهاتووە ولە جەوهەری بیرو فکر و فەلسەفە و سیستمی خۆی پاشگەزبۆتەوە ، ئەمە تا رادەیەک بۆ زۆرینەی وڵاتانی سەرمایەداری دەگونجێت نەگ ئەمریکا بە تەنها ، ئەگەر ئەمریکا بە خۆی لە لوتکەی ئەو بێ بنەما جێگیرانە بێت کە خەڵکی رۆژهەڵات باورەیان پێیەتی ئەمەیە سروشتی بەرێوەچونی سیستمی سەرمایەداری لەسەر ئەرزی واقیع .\nبۆیە بۆ کوردی خاوەن قوربانی و فیڵ لێکراوی سەد ساڵەو ژێردەستەیی عەقڵی دواکەوتوی وڵاتانی ناوچەکە ، چ چاورەوانیەکی لە ئەمریکایەک بێت کە هیچ کێشەیەکی نیە بەناوی بەرژەوەندی کوردەوە بێت لەدەرەوەی سیاسەتە دیاریکراوە زۆر وردەکان خۆی لەم ناوچەیەدا نەبێت ؛ بۆیە :\n1 – وەک پێشتر باسمان کرد و قسەکانمان بە ڕای کۆمۆنیست و کۆنەچەپە پەرگیرەکانیان لەقەڵەم دان ، ئەمرۆ دووبارەی دەکەینەوە ، بە زەردەخەنەیەکی سیاسیانەی روکەشی بەرپرسێکی ئەمریکی و یارمەتیەکی بچوکی دیبلۆماسی یان سەربازی ئەملاو ئەولای ئەمریکا باوەر نەکەن ، بەتایبەتی لە شەری داعش وا فەرزی کردووە لە رۆژئاوای کوردستاندا و ، ئەو جوڵە و هەنگاوە کورتمەو دایانە بە ستراتیجی ئەمریکا نەناسن و ، تەنها لە نێوان توخمەکانی هاوکێشەی خۆیدا لەناوچەکە مامەڵەی لەگەڵدا دەکات و ، هەر کاتێک زەرورەتی ئەو هەنگاوە نەما یان پێویستی بە جێگۆرکێ بوو ، لە چرکەیەکدا پشت لە هەموو شتێک دەکات و بێ شەرمانە کلکی دەکات بەناوگەڵیدا و دەیقوچونێنێت هەموو یارمەتیدانێکی حکومەت گەلانی لەبیر دەچێت ، ئەمە سروشتی سیستمێکی سەرمایەداری بەرژەوەندخوازیە کە لە رێرەوی سیاسەتی رۆژانەدا وردی دەکاتەوە نەک تەنها تایبەتمەند بێت بە ئەمریکاو و بەس ، بەڵام کە خودی ئەمریکا لە سەرووی ئەو فکر و سیاسەت و فەلسەفەوە بێت و هەوڵی بڵاوکردنەوەی بدات و بانگەشەی بۆ بکات و بە هەموو توانایەکیەوە جیهانی پێ سەرقاڵ بکات، دیارە کرۆکی ئەو سیستمە لە کیانی ئەودا چەق دەبەستێت و هەردوکیان بەیەکەوە لکاون .\n2 – لە رووی کردەوەییەوە ، ئەمریکا هیچ باکی بەوە نیە کە لە رووی مرۆڤایەتیەوە چی روودەدات ئەگەر ، زۆرجار فرمێسکی تیمساحیانەی بۆدەرێژێت ، ئەویش تەنها بۆ چەواشەکاریە و لە شوێنێکدا دەیکات بۆ ئەوەی بەرژەوەندیەکانی لەوبارەوە نەکەونە مەترسیەوە ، ئەگینا گەورەترین پێشێلکاری لەسەرجەم بارەکانەوە کرابێت و پەیوەندی بە بەرژەوەندیە حسابکراوەکانی خۆیەوە نەبێت هیچ نوتقی لێوە نایەت و نەهاتووە ، کەس هەیە پێشێلکاریەکانی مافی مرۆڤ لە وڵاتانی کەنداوی عەرەب بە گشتی و پاشایەتی سعودیە بە تایبەتی و هەموو چینە چەوساوەکانی دونیاو بەردەوامی ناحەقی لە ئاستیاندا نەزانێت و ، میلەتی کوردیش نزیکترین نمونەیە ، کە تا دوێنی بەلایدا نەچوو سبەینێش جیاوازیەکی ئەوتۆی تێدا نابینین .\n3 – زۆر کەس هەن باس لە دارشتنەوەی نەخشەی ناوچەکە دەکەن و لەوناوەدا گوایە دەشێت لەبەر خاتری زوڵملێکراوی چەندین ساڵەی کورد و بە نیازی ئەمریکا وابکات لە قازانجی کورددا بکەوێتەوە و ، ئەوانە خەریکە لە خۆشیدا گەشکە بکەن . دەڵێم : تاوەکو ئەمرۆش بە روونی دەرنەکوتووە کە بەرژەوەندیەکانی ئەمریکا لەگەڵ گۆرینی نەخشەیە یان نا ، بەڵکو ئەوەی بۆ بکرێت لە رووی پاراستنی هەناردەکردنی نەوت و پاراستنی ئاسایشی ئیسرائل و مامەڵە کردن لەگەڵ تیرۆر و نەهێشتنی زاڵبونی بەرژەوەندیی روسیا و چین لەوە زیاتر لەم ناوچەیە و نەهێشتنی بڵاوبونەوەی چەکی کۆکوژ نەبێت هیچ خاڵێکی تر ناخوێنێتەوە . ئەگەر ئەو ئامانجانە لە دوورەوە وەک خۆی و وا لە ئەمرۆدا بۆی چووەتە سەر دابینی بکات ، هیچ رەفتارێک لە قازانجی کورد نانێت ئەگەر لەگەڵ ئەوانەدا نەیەتەوە، یان کاریگەری کورد لەوبارەوە نەبێت ، تەنها بە مامەڵەی سیاسی دیانخاتە ژێر رکێفی داواکاریەکانی خۆیەوە ، بێ ئەوەی هیچ فشاریکێ ئەوتۆ بەکاربێنێت .\n4 – بۆیە ، کە ئێستا بەکارهێنانی سێکتەری ئابووری تەنها لە پێناو رێرەوگۆرینی هەنگاوی سیاسی جێگەی هەنگاوی عەسکەری زەمانی پێشتری گرتۆتەوە و جیهانگیریی وای لە ئەم وڵاتە زلهێزە کردووە لە دوورەوە چۆک بە زۆر وڵاتانی بێ توانا بدات چ جای میلەتێک و قەوارەیەکی نارەسمی وەک هەرێمی کوردستان و میلەتەکەمان لە رۆژئاوای کوردستاندا .\n5 – ئەمە ئەگەر بەرامبەر بە وڵاتێکی ناوخۆ تۆکمە و توندوتۆڵ وابێت ، بەڵام لە گەڵ هەرێمی کوردستانی پر لە گێرمە و کێشەو ناکۆکی و شڵەژان و پر لە قەیران و گەندەڵی هەر باس ناکرێت ، کەچۆن بە ئاسانی دەتوانێت یاری خۆی بکات و یاریشی پێ بکات .\n6 – سروشتی سیتمێکی سیاسی سەرمایەداری وا خۆ فەرز دەکات ، کە لەسەر بەرژەوەندی خەڵکی تر خۆی بژێنێت و ئەگینا لەو سیتمی گواستراوە و لەرزۆکەی نێو دونیای مرۆڤایەتی و نەبونی هیچ پاڵنەرێکی راست و دروست و پتەو بۆ گەشەدان بەخۆی ، بێگومان ئەگەر لەو فێڵ و تەڵەکە سیاسی و ئابووریانە خۆی دوور بخاتەوە ، ناچار دەبێت بۆ قۆناغێکی تر لە دونیای مرۆڤایەتیدا هەنگاو بنێت و ئەمەش لە بەرژەوەندی ئەو کۆمەڵە کەس و کۆمپانیاو هێزانە نیە کە بەو ژمارە کەمەوە هەموو موقەدارتی مۆرڤایەتیان بەدەستەوەیە ، دەبێت چاوەرێی رێگری گەورە بین .\n7 – نەزانینی خوێندنەوەی بەرامبەر لە رووی سیستم و بیرو سیاسەت و پەینەبردن بە کونوکەلەبەری بەرژەوەندی بەرامبەرەکەت ، وات لێدەکات هەمیشە لەدەرباردا کەوتبیت و تکای سواڵێک بکەیت ، وەک چۆن ئێستای هەرێم لە نێوان هەولێر و ئەنکەرە تەراتێنیانە و بۆ دەستماچکردنی ئەمریکا چاوەرێی دەستی واشنتون دەکەن قسەیەکی خێریان بۆ بکات ، لە رێی خودا نەک خۆیان فەرزکردبێت بەڵکو لە پێگەو قورسایی بەرلە چەند ساڵی پێشویی خۆیشیان دابێت و نزم کردبێتەوە؛ بێگومان بە ململانێ و نەزانی و شەروشۆری بەرژەوەندخوازی تەسکی کەسی و حزبی نێوخۆیی کوردستان و خودی خۆیانەوە .\nلەم رۆژەدا کە زیاتر بۆ هەمووان دەرکەوت ، ئەمریکا تاسەر لەگَەڵتدا نیە ، ئەوەتا لەبەغدایە و حکومەتی هەرێم ملکەچ دەکات بروات بۆ لای ئەو و بڵێت تۆ دێی بۆ ناوەند و ئێرە جێگەی بینینی تۆیە نەک وەک پێشتر لەپاش هەر سەردانێکی بەغدا بە خۆمان رێگەی هەولێرمان گرتەبەر ، ئەمەش هۆکاری بابەتی خۆی هەیە پێویست ناکات بە درێژی لێرەدا باسی بکەین .\n8 – سەرلێدەرنەکردنی خودی کورد لە چۆنێتی رۆیشتن لەسەر دوو رێرەو و بەرنەدانی هەردووکیان و بەکارهێنانیان بۆ بەرژەوەندی ، وای لە حکومەتی هەرێم کردووە کە چارەنوسی خۆی بخاتە دەستی تاکە لایەنێکی بەرژەوەنخواز و بێ ویژدانی سیاسی و فکری و ئەخلاقی لە لایەک و ، سوکرکردنەوەی قورسایی خودی و پێگەی خۆی لە ئاست ناوچەکە و تەنانەت بە بەراورد لەگەڵ ماوەیەکی کورتی پێش ئێستای لەلایەکی ترەوە ، ئەگەری شکستی یەکجارەکی بۆ خۆی زیاتر کردووە . دیارە دەسەڵاتێکی بەم جۆرە عەقڵیەتە کە بە دڵی هێزی دەرەکی بێت لە پێناو بە ئاسانی زاڵبون و کارپێکردنیان و هەر جارێک بیانەوێت ئاوها وەک ئەمرۆ بێ منەت بن لێیان هەر لە سەردەستی ئەو بیرو سیستمە بێ ئەخلاقە گەورەیە لەناودەچێت و ، ئۆباڵی دەرئەنجامەکەشی دەکەوێتە سەر ئەوەی بەم شێوەیە دروستیکردوە . لەولاوە سەری سەرمایەداری هیچ باکی نیە و ، جیهان لەسەر دەستی خۆی بە فرتوفێڵ و بێ ویژانی سەرمایەداری دەبات بەرێوە .\n9 – لەم چەند رۆژەدا جوڵانەوەیەکی لەو بابەتەم بینی ؛ واتە دوو رێرەوگیری ، بۆنی ئەوەی لێدەهات کە تازە هەستیان بە کڵۆڵی حوکمی ئەم هەرێمە کردووە و وا ئێستا هەندێک جموجوڵی هەمەجۆری واتە مراوەغەی سیاسی لەگەڵ سیستمی سەرمایەداریدا دەکەن و ، کەچی ئەمەش درەنگوەختە و لە حاڵەتێکدایە کە تۆ لە گۆشەیەکی لاوازیدا قەتیس بووی و بەرامبەرەکەشت باوەرت پێ ناکات و ، دەزانێت پاش دەنگ دەرچون هیچ هەوڵێک بۆ خەفەکردنی ئابروچونەکە دادت نادات .\nبۆیە دەڵێم ئەمرۆ واقعە سیاسیەکە بۆ کوردانی رۆژئاوای کوردستان و هەرێمی کوردستان زۆر جیاوازە ، ئەگەر پروشەی سەلبیاتەکانی ئێرە نەگەیەننە ئەوێ و بەدەردی خۆیان نەبەن ، وەک بۆ چەندین مانگ دەچێت هەوڵی ئەوە دەدەن ، چ بە پاڵپشتی دەرەکی یان لەبەر بەرژەوەندخوازی حزبی و نەرجسیەت و تەماعی شەخسی نەفامانە هەندێک بەناو سەرکردە . وا پێویست دەکات کوردانی رۆژئاوا پەند لە هەرێمی کوردستان و مامەڵە ئەمریکا لەگەڵیدا بگرن و ئەو کەلێنانە پر بکەنەوە کە لەوبارەوە لەوانەیە لەماوەیەکی تردا دروست ببێت ئەمریکا بتوانێت وەک هەرێمی کوردستانیان لێ بکات و چارەسەریش زۆر و هیچ شتێک مەحاڵ نیە ، بۆیە :\n1 – مامەڵە لەگەڵ چەندین تەوەردا بکەن و لەونێوەندەدا یاری هەونەری خۆیان بکەن و بە یەکجاری پشت بە یەک لایەنی دەرەکی نەبەستن و ، ئەوەیان لەبەرچاو بێت، بەتایبەتی ئەمریکا لە چرکەیەکدا هەمو شتێک دادەرمێنێت ئەگەر بچوکترین بەرژەوەندیی ئەوە بخوازێت .\n2 – هەوڵدانی بەگوروتین بۆ مانەوەی تۆکمەیی ناوخۆ و ، بەهیچ شێوەیەک لەم کاتەدا بە رەونەقی باقوبریقی دیموکراسی روکەش و ئیدعای ئەمریکانە فریو نەخۆن و بە هەر نرخێک بێت و،بە پستگوێخستنی هەر تانەوتەشەرێک لەوبابەتەوە ماڵی خۆیان قایم بکەن و نەهێڵن بە هەر بەهانە و قسەیەکی رەنگاورەنگەوە ئەو کەلێنە دروست بکەن ، کە تائێستا لەوێدا دروست نەبووە سەرەرای هەوڵی دوژمنانی ناوخۆ و دەرەوەیان ، تا ئێرە بەسەرکەوتویی هێناویانە .\n3 – هەوڵی پتەوکردنی باری ئابووری و پشتبەستن بە خودئیکتفای شۆرشگێرانە و نەهێشتنی بڵاوبونەوەی لەزەتی دەسەڵات و پارە و ئیمتیاز کە لە کردەوەکانی وڵاتانی سەرمایەداری و دەسەڵاتی هەرێمی کوردستان فێری ئەم کردەوەیە نەبن و بەم دەردەیان نەبەن .\n4 – مانەوەی کوردانی رۆژ ئاوا لەسەر پەروەردەی شۆرشگێری و فیداکاری بۆ چەندین ساڵی تر و ، نەهێڵن ئەوانەی لێرەدا واتە لە هەرێمی کوردستان وانەی تیۆری و عەمەلیان لەو بارە ماڵوێرانکەرەوە وەرگرتووە ، بەڵێ نەهێڵن بچنە نێو دەسەڵاتی ئەوێ و رێگەیان لێ بگرن رۆژئاواش بەو پاشکۆیانەی ئێرە تێکبدەن و ئەزمونەکەی ئەوێ وەک ئێرە بەم درەدەبەرن .\nمن لێرەدا ئەوەندە دەڵێم ، کە بەهەموو شێوەیەک دەستم لەم ئەزمونەی هەرێمی کوردستان شۆردۆتەوە و تەنها ئومێدێکم بەوەیە کە کورد راست بکاتەوە کوردانی باکوور و رۆژئاوان بۆ سەرکەوتنی یەکجارەکی و نەهێشتنی کاریگەریە سەلبیەکەی سەرمایەداری جیهانی و زوڵم و زۆری بەرژەوەندخوازانەی ئەو بە راستەخۆ بێت یان ناراستەخۆ لەسەر حیسابی میلەتی بێکەس و کەم دەرامەتی وەک کورد .\nمەحمود عەبدوڵا : زمانی ئاماژە ، یان زێدەڕۆیی لێکدانەوەو هەڵواسینی تیۆر بەدەقدا .\nڕەسوڵ بۆسکێنى : بێ متمانەیى خەڵک و بێ خەمى سەرکردەکان .


ئەڵمانیا: جەژنی نەورۆز و بەردخۆدانی عەفرین ئەنجامدەدرێ\nئەڵمانیا: جەژنی نەورۆز و بەردخۆدانی عەفرین ئەنجامدەدرێ\nشەممە ٢٠١٨/٣/١٧ کاتژمێر(١١) ی پێشنیوەڕۆ بەبەشداری هەزاران کورد و ئەڵمان جەژنی نەورۆز و بەرخۆدانی عەفرین لە شاری هانۆڤەری ئەڵمانیا بەڕێوەچوو.\nبەمەبەستی پیرۆزکردنی جەژنی نەورۆز و بەرخۆدانی عەفرین کوردان و دۆستە ئەڵمانیەکان لە هەرێم و شارە جیاوازەکانی ئەڵمانیا ڕویانکردە شاری هانۆڤەر کە لە یەک کاتدا دوو ڕێپێوانی پشتگیریکردنی بەرخۆدانی سەردەم(عەفرین) بەڕێوەچوو.\nڕێپێوانی یەکەم کە بە بلۆکی ئینتەرناسیونال ناونرابوو کوردان و ئەڵمانی هەرێمەکانی ڕۆژئاوا و ناوەڕاست و خوارووی ئەڵمانیا لەخۆدەگرت هەروەها چەپەکانی ئەڵمانی بەشێوەیەکی باش تیاییدا ئاماددەبوون لە ناوچەی کوشن گارتن دەستیپێکرد. ڕێپێوانی دووەم کە لە کورد و ئەڵمانی هەرێم و شارەکانی ڕۆژهەڵات و باکوری ئەڵمانیا پێکهاتبوون لە گۆڕەپانی شوتسنفێست دەستی پێکرد.\nهەردوو ڕێپێوانەکە کاتژمێر(١١) ی پێشنیوەڕۆ دەستیپێکرد دوای کاتژمێرێک ڕۆیشتن لە سەنتەری شار لە گۆڕەپانی(ئۆپەرن پلاتس) یەکیانگرتەوە. بە سەدان پۆلیس کە لە هەر شازدە هەرێمەکەی ئەڵمانیا هاتبوون لەگەڵ ئۆتۆمۆبێلی زەبەلاحی ئاوهاوێژ شەقامەکانی شارەکەیان تەواو کۆنتڕۆڵ کردبوو.\nلە ئۆپەرن پلاتس چەندین ووتە پێشکەشکران لە ناویاندا سێ پەرلەمانتاری لیستی(پارتی چەپ- دی لینکە) و هاوسەرۆکی پارتەکە، سیاسەتمەدار و شارەداری مەزنی پێشووی هانۆڤەر(شمالشتیگ) کە سەربە پارتی سۆسیال دیموکراتی ئەڵمانیە، هەروەها هاوژینی ناوبراو بەهەمانشێوە ووتەی پێشکەشکرد، پەروین بوڵدان هاوسەرۆکی هەدەپە ووتەیەکی پێشکەشکرد.\nسیاسەتمەدارانی ئەڵمانی لە ووتەکانیاندا ستایشی گەلی کورد و عەفرینیان کرد، هاوکات هێرشەکانی تورکیا و ڕژێمی(ئەردۆغان) یان مەحکومکرد و ڕەخنەی توندیان لە حکومەتی ئەڵمانیا گرت و داوایانکرد ئەڵمانیا چەک نەداتە تورکیا.\nهەر لە درێژەی چالاکیەکاندا چەندین بەرهەمی هونەری هونەرمەندانی کورد پێشکەشکران\nهەرچەندە پلەی ساردی کەش و هەوا پێنچ پلە لە ژێر سفر بوو شەقامەکان بە بەفر داپۆشرابوو، بەڵام بە خۆڕاگری بەشداربووان دوای کاتژمێر پێنچ چالاکیەکە کۆتاییهات.


Забур 75 CARS - زەبوورەکان 75 KSS\nبۆ سەرۆکی کۆمەڵی مۆسیقاژەنان، لەسەر ئاوازی «وێران مەکە»، زەبوورێکی ئاساف. گۆرانییەک.\n1ئەی خودایە، ستایشت دەکەین،\nستایشت دەکەین، چونکە ناوت نزیکە،\nخەڵکی باسی کارە سەرسوڕهێنەرەکانت دەکەن.\n2تۆ دەفەرمووی: «کات دیار دەکەم،\nبە ڕاستی دادوەری دەکەم.\n3کە زەوی و هەموو دانیشتووانەکەی دەلەرزن،\nمنم کۆڵەکەکانی دەچەسپێنم.75:3 لە دەقی عیبری لێرە وشەی سەلاە هەیە کە لەوانەیە ئاماژەیەکە بۆ وەستانی مۆسیقا و خوێندنەوە.\n4بە لووتبەرزان دەڵێم: ”لووتبەرز مەبن،“\nبە خراپەکاران: ”هێزتان دەرمەخەن.\n5هێزتان بەرەو ئاسمان دەرمەخەن،\nبە کەللەڕەقی مەدوێن.“»\n6نە لە ڕۆژهەڵات و نە لە ڕۆژئاوا،\nنە لە بیابان کەس ناتوانێ مرۆڤ بەرز بکاتەوە،\n7بەڵکو خودایە دادپەروەری دەکات،\nئەم نزم دەکات و ئەو بەرز دەکاتەوە.\n8جام بەدەستی یەزدانەوەیە،\nپڕە لە مەی ترشاو و تێکەڵ بە داوودەرمان،\nلەمە تێدەکات، هەموو بەدکارانی سەر زەوی\nلێی بخۆنەوە و هەتا خڵتەکەی بەتاڵی بکەن.\n9بەڵام من هەتاهەتایە ئەمە ڕادەگەیەنم،\nگۆرانی بۆ خودای یاقوب دەڵێم، کە دەفەرموێت:\n10«هێزی هەموو بەدکارەکان دەڕووخێنم،\nهێزی ڕاستودروستانیش زیاد دەکەم.»\nKSS : زەبوورەکان 75


نرخی بلیتی چونە ژورەوەی خانمانی ئێران بۆ ناو گۆڕەپانەکانی تۆپی پێ، خۆسوتاندنی ژنێک بو\n- 9/11/2019 5:01:00 PM 5499 جار خوێندراوەتەوە\nعەلی رابعی، وتەبێژی حکومەتی ئێران رایگەیاند، لەمەولا هەمو خانمانی ئەو ولاتە دەتوانن بچنە ناو گۆڕەپانەکانی تۆپی پێی، ئەوەش دوای خۆسوتاندنی ژنێک بەهۆی دادگایکردنی لەسەر چونە ناو گۆرەپانی تاران.\nلە ئەمرۆ بەدواوە خانمان دەتوانن وەک هاندەر لە گۆڕەپانەکانی تۆپی پێی ئێران بۆ تەماشاکردنی یاریەکانی تیپی میلی ئێران ئامادە بن\nرابعی وتی" لە ئەمرۆ بەدواوە خانمان دەتوانن وەک هاندەر لە گۆڕەپانەکانی تۆپی پێی ئێران بۆ تەماشاکردنی یاریەکانی تیپی میلی ئێران ئامادە بن، قەبارەی گۆڕەپانەکانە ئامادەیە و دەکرێت لە یاری یانەکانیشدا ئامادە بن".\nئەو بڕیارەی حکومەتی ئێران، بەهۆی نارەزایی بەرفراوانی خەڵکی ئەو وڵاتەبو لەدوای گیان لەدەستدانی سەحەر خودایاری، بەکارهێنەرانی تۆرە کۆمەلایەتیەکان بە هاشتاگی کچی شین (دختر ئابی) ئیدانەی ئەو بڕیارەی حکومەتیان کرد لە چونە ژورەوەی خانمان بۆ ناو گۆڕەپانەکان و داوای هەڵوەشاندنەوەیان دەکرد.\nدوای ئەم روداوە یەكێتی تۆپی پێی جیهانی (فیفا) بە توندی هەڕەشەی لە بەرپرسانی یەكێتی تۆپی پێی ئێرانی كرد، گەربێت و لە رێگریكردنی خانمان بۆ نێو یاریگەكان بەردەوام بن ئەوا سزایەكی توند بەسەر تۆپی پێی ئەو وڵاتەدا دەسەپێنێت.\nسەحەر خودیاری، تەمەن ٢٩ ساڵ، مانگی ئازاری ئەمساڵ بۆ تەماشاکردنی یاریەکی تۆپی پێ لە یەکێک لە گۆڕەپانەکاندا "خۆی وەک پیاو گۆڕیوە و لەلایەن پاسەوانانی گۆڕەپانەکەوە پێی زانراوە"، بەهۆی دادگای کردنی رێکەوتی 6 ی ئەم مانگە بەردەم دادگای تاراندا گڕی لە گیانی خۆی بەردا، بەهۆی سەختی برینەکانی گیانی لەدەستدا.\nلەدوای شۆرشی ئیسلامی ئێرانەوە لە ساڵی 1979، کۆماری ئیسلامی ئێران بەپێی یاسای تایبەتی خۆی ئامادەبونی ژنان لە گۆرەپانەکانی تۆپی پێ و بالە و باسکە قەدەغەکردوە، ماوەی چەندین دەیەیە رێکخراوەکانی مافی ژنان و چالاکوانان داوای هەڵوەشاندنەوەی ئەو یاسایە دەکەن.\n142 کۆچبەری نایاسایی لە تورکیا دەستگیرکران\nترەمپ داوا لە کیم جۆن ئون دەکات پەلە بکات بۆ واژۆکردنی رێککەوتنێک


کوردیپێدیا - 17-12-2016\n📅 17-12-2016 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nرۆژی ئاڵای کوردستان لە باشوور\n- پشتیوان سادق وەزیری پەروەردە ئەمڕۆ لەرۆژی ئاڵای کوردستان لە خوێندنگەی رێناس لەهەولێر رایگەیاند "ئەگەر لەشوێنێک مامۆستا نەبێت، خوێندکاریش نابێت، بۆیە چارەنووسی ئەو خوێندکارانەی تائێستا لەدەوام بێبەش بوون، ئەوانە لێی بەرپرسن، کە بایکۆتیان راگەیاندووە".\n- سەرۆکایەتی داواکاری گشتی ئامەد بە تۆمەتی دروستکردنی "مەزارگەی شێخ سەعید" لە ناوچەی دیجلەی شاری ئامەد داوای دوو جار زیندانی هەتاهەتایی و 121 ساڵ زیندانی بۆ فرات ئانلی هاوسەرۆکی شارەوانی ئامەد دەکات.\n➕ ئەم بابەتە لەلایەن: (هاوڕێ باخەوان)ەوە لە: Dec 17 2016 9:25AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 17 2016 3:50PM باشترکراوە\n📷 فایلی وێنە 1.0.1 97 KB Dec 17 2016 9:25AM هاوڕێ باخەوان


سلێمانی.. 55 تۆن كاڵا دەستی بەسەرداگیراوە – تۆڕی میدیایی خەڵک\nسلێمانی.. 55 تۆن كاڵا دەستی بەسەرداگیراوە\n2019/08/06 - 10:35 AM\nلە مانگی ڕابردوودا، لیژنە هاوبەشەكانی قائمقامیەتی سلێمانی دەستیان بەسەر بڕێكی زۆر كاڵاوشمەكی جۆراوجۆردا گرتووە، پاش پشكنینی فیزیایی و كیمیایی بڕیاری لەناوبردنیان دراوە.\nقائیمقامیەتی سلێمانی لە ڕاگەیەندراوێكدا نوسیویەتی”لەئەنجامی سەردانی لیژنە هاوبەشەكانی قائیمقامیەتی سلێمانی بۆ دوكان و بازاڕ و شوێنە گشتییەكان و پشكنین بۆ ئەوكاڵاوشمەكانەی هاووڵاتیان بەكاریدەهێنن، لە مانگی تەمووزی2019 و بەهۆی هەبوونی گومان لێیان دەستیان بەسەر بڕی (55) تۆن و (597) كیلۆگرام كاڵاوشمەكی جیاوازدا گرتووە.”\nهەر لە ڕاگەیەندراوەكەدا هاتووە”پاش ڕەوانەكردنی نمونەی دەستبەسەرداگیراوەكان بۆ تاقیگەكانی بەڕێوەبەرایەتی تەندروستی و زانكۆی سلێمانی، ئەوكاڵاوشمەكانەی لە پشكنین دەرنەچوون شیاوی خواردن یاخود بەكارهێنان نین بۆیە بەفەرمانی قائیمقامی سلێمانی و لەناوچەی دەرەوەی نیشتەجێبوونی هاوڵاتیان لەناوبراون.”\nلە كۆتایی ڕاگەیەندراوەكەدا هاتووە”ئەو خۆراك و ماددە ماوەبەسەرچووانەی لەلایەن لیژنەكانە هاوبەشەكانی قائیمقامیەتی سلێمانیەوە دەستییان بەسەردا گیراوە لە (خواردەمەنی جۆراوجۆر، بۆن و جوانكاری خانمان، ماددەكانی پاككردنەوە و قڕكەری مێرووی خانووە كشتوكاڵیەكان، میوەكان، خواردنەوە گازییەكان) پێكهاتوون كە شیاوی خواردن و بەكارهێنان نەبوون و لەناوبراون.”\nلیژنە هاوبەشەكانی قائمقامیەتی سلێمانی\nلەشكری توركیا بەرەو ڕۆژئاوا دەستی بە جوڵەكرد\nئەم جەژنە پارە مەدەنە هیچ كارمەندێكی خزمەتگوزاری\n“چێشتخانەی باوەڕ” لە گەڕەكی بەختیاری داخرا\nكارگەیەكی قیر داخرا\n700 كارتۆن پسكیت لەناوبرا\nدەست بەسەر 600 كارتۆن جگەرەدا دەگیرێت\n2019/12/08 - 8:30 PM\nبەپێی پێشبینییە كەشناسییەكان شەپۆلی بەفر و باران تا دوو ڕۆژی دیكە بەردەوام و ڕۆژانی كۆتایی ئەم هەفتەیە كەشوهەوا ئاسایی دەبێتەوە و كەشناسی عیراق دەڵێت: “پلەكانی گەرما ڕوو لە نزمبوونەوە دەكەن”.\nبەپێی ڕاپۆرتێك كە دەستەی كەشناسی و بوومەلەرزەزانی عیراق بڵاویكردۆتەوە، ڕۆژانی دوو شەممە و سێ شەممەی ئەم هەفتەیە شەپۆلی باران بارین لە زۆربەی ناوچەكانی عیراق و بەتایبەت هەرێمی كوردستان بەردەوام دەبێت و زۆر جار هەورە تریشقەی لەگەڵ دەبێت.\nڕاشیگەیاندووە، كە لەناوچە شاخاوییەكانی هەرێم بەفر دەبارێت و پلەكانی گەرما زیاتر ڕوو لە نزمبوونەوە دەكەن.\nهەر بەپێی ڕاپۆرتەكە، “ڕۆژانی كۆتایی ئەم هەفتەیە دۆخی كەشوهەوا ئاسایی دەبێتەوە و ئاسمان ساماڵ دەبێت لەگەڵ بوونی هەندێك پەڵەهەور، بەڵام پلەكانی گەرما بە نزمی دەمێننەوە و خێرایی با مامناوەند دەبێت”.\nلای خۆشیەوە، صادق عەتیە، شارەزای كەشناسی عیراقی لە هەژماری خۆی لە فەیسبووك ئاماژەی بەوەكردووە، كە نزمە پاڵەپەستۆیەك كاریگەری لەسەر ناوچەكانی عیراق دروست كردووە و بەهۆیەوە لە ڕۆژانی دوو شەممە و سێ شەممە شەپۆلێكی دیكەی بەفر و باران ناوچەكانی هەرێمی كوردستان دەگرێتەوە.\nڕاشیگەیاندووە، ئەو شەپۆلە كاریگەری لەسەر ناوچەكانی ناوەڕاستی وڵات دەبێت، بەڵام كاریگەرییەكەی لەسەر ناوچەكانی باشوور لاوازترە.


جه‌نگ له نێوان رووسیا و جۆرجیا له……. – Denegkan\nجه‌نگ له نێوان رووسیا و جۆرجیا له…….\nbydengekan\tAugust 8, 2008\tتایبەت\nتایبه‌ت به ده‌نگه‌کان.\nجه‌نگ له نێوان رووسیا و جۆرجیا له سنووری باشوری ئۆسێتیا له هه‌رێمی ئۆتۆنۆمی ئۆسێتیا له وڵاتی جۆرجیا ده‌ستی پێکرد\nله ساڵی 1990 ه‌وه جۆرجیا له جه‌نگدایه له‌گه‌ڵ هێزه جودا خوازه‌کانی هه‌رێمی ئۆتۆنۆمی ئۆسێتیا که داوای جیابوونه‌وه و سه‌ربه‌خۆی یه‌کسه‌ر ده‌که‌ن له وڵاتی جۆرجیا.\nدوێنێ شه‌ویش شه‌ر و پێکدادانێکی سه‌خست، زۆر سه‌ختتر له پێکدادانه‌کانی رابردوو له باشووری ئۆسێتیا که هه‌رێمی ئۆتۆنۆمی ئۆسێتیایه له نێوان هێزی سه‌ربازی جۆرجیا و باڵی چه‌کداریی هێزه جوودا خوازه‌کان ده‌ستی پێکرد که زیانێکی زۆری ماڵی و گیانی لێکه‌وته‌وه . هێزه‌کانی جۆرجیا به فرۆکه‌ی جه‌نگی و تانک و زرێپۆش و تۆپه به‌هێزه‌کانیان هێرشه‌کانیان ده‌ستپێکرد بۆ سه‌ر بنکه و باره‌گاکانی هێزه جودا خوازه‌کان له باشوری ئۆسێتیا له هه‌رێمی ئۆتۆنۆمی وه له پایته‌ختی ئۆسێتیاش Tskhinvali.\nله نوێترین راپۆرتدا هاتووه زیاتر له 20 خه‌ڵکی بێتاوان بووننه‌ته قوربانی له باشوور و له پایته‌ختیش به سه‌دان خه‌ڵکی بێتاوان بوونه‌تی قوربانی هێرشی فرۆکه جه‌نگیه‌کانی جۆرجیا خه‌ڵکێکی زۆر ماڵ و حاڵیای خۆیان به‌جێ هێشتووه و ئاواره که‌وتون، لودمیلا ئوستایڤیا دانیشتووی پایته‌خت بۆ که‌ناڵای ببس به‌م شێوه‌یه دووا " لاشه‌کان له هه‌مو شوێنێکن له تێکرای شه‌قامه‌کان لا‌شه‌کان که‌وتوون ته‌ماشا که‌ن له به‌رده‌م بینا رووخاوه‌کان له ناو ئۆتۆمبیله‌کانیان هیچ باڵه‌خانه‌یه‌کیش به ساغی نه‌ماوه‌ته‌وه"\nووته‌بێژی خاچی سووریش له هه‌مان پێگه‌وه رایگه‌یاند " له نوێترین راپۆرت که به‌ده‌ستمان گه‌یشتووه باس له‌وه ده‌کات که باره‌که زۆر ناهه‌موواره و نه‌خۆشخانه‌کانی Tskhinvali تشخینڤالی پایته‌خت پڕ بوون له بریندار و ئۆتۆمۆبێلی فریاکه‌وتنیش ناتوانن بگه‌نه برینداره‌کانی تر به‌هۆی هێرشی به‌رده‌وامی فرۆکه جه‌نگیه‌کانی جۆرجیا".\nسه‌رۆکی جۆرجیاش له لێدوانێکی بۆ که‌ناڵی سنن ووتی "150 تانک و زرێپۆشی رووسی هاتونه‌ته ناو خاکی جۆرجیا له باشووری ئۆسێتیا، روسیا جه‌نگی به‌رپاکردووه له ناو خاکی خۆمان" وه بۆ هێرشه‌کانی جۆرجیاش ووتی "جۆرجیا ئیدی سه‌بری نه‌ما له به‌رامبه‌ر هێرشیی به‌رده‌وامی جودا خوازه‌کانوه ئێمه بۆ ئاشتی و کۆنترڵ کردنی باره‌که هێرشمان کردووه". جۆرجیا وڵاتی رووسیای به‌وه تاوانبار کردووه که هێزه‌کانی ئۆستێتیای پڕ چه‌ک کردووه به‌ڵام رووسیا ئه‌و تۆمه‌ته ره‌ت ده‌کاته‌وه.\nسه‌رۆکی به‌رگری رووسیاش رایگه‌یاند "تانک وزرێپۆشه‌کانی ئێمه چونه‌ته ناو خاکی ئۆستێتیا بۆ کۆتای هێنان به خوێنی خه‌ڵکی بێتاوانی ئۆسێتیا، ئێمه له تازه‌ترین راپۆتدا که پێمان گه‌یشتوو تێبینی ئه‌وه ده‌کات که لادێکانی باشووری ئۆسێتیا له به ره‌گه‌ز ئۆسێتیاکان پاک کراونه‌ته‌وه ئه‌مه ش چه‌وساندنه‌وه‌ی ره‌گه‌زییه، ئاواره‌کان له زیاد بووندان و ده‌ربه‌ده‌ر بوون ئه‌مه‌ش کێشه‌یه‌کی مرۆی گه‌وره درووست ده‌کات" شایه‌نی باسه زۆرینه‌ی دانیشتوانی ئۆسێتیا ناسنامه‌ی روسیان هه‌یه و زمانی رووسیش زیاتر به‌کار ده‌هێنن چوونکه ناسنامه‌ی جۆرجی ره‌ت ده‌که‌نه‌وه  به‌هۆی ئه‌و چه‌وساندنه‌وه نه‌ته‌وایه‌تیه‌ی که له‌لایه‌ن جۆرجیاوه له ناوچه‌که پیاده ده‌کرێت و له‌لایه‌ن دانیشتوانی ئۆسێتیاوه ده‌رکی پێکراوه.\nروسسیا رایگه‌یاندووه که 10 له ئاشتی پارێزه‌ره‌کانی له جۆرجیا کوژراون و 30 تریشیان لێ برینداره کراوه، دیمیتری مێدڤێدێڤ سه‌رۆکی رووسیاش بۆ که‌ناڵی ببس ووتی " من پێویسته ژیانی هاوڵاتیه رووسیه‌کان بپارێزم وه ئێمه هه‌رگیز رێگه ناده‌ین که بکوژانیان سزا نه‌ده‌ین، ده‌بێ سزایه‌کیان بده‌ین وه‌ک ئه‌وه‌ی که شایه‌نین" جێگای ئامه‌ژه‌یه که زۆر له لاوانی رووسی خۆیان ناونوس کردووه که خۆبه‌خشانه بچنه جه‌نگه‌وه له‌گه‌ڵ جۆرجیا له ژێر که‌مپینی پارێزگاریکردن له ئۆسێتیا وڵاتی دراوسێمان که له‌لایه‌ن میدیای جیهانی به که‌مپینی پروپاگه‌نده ئه‌مرۆ ناوهێنرا له باشووری ئۆسێتیاش به سه‌دان خه‌ڵكی لادێکانی روسسیا و ده‌وروپشتی وڵاتانی دراوسێی سنوری ئۆسێتیا په‌یوه‌ست بوون به هێزی جوودا خوازانه‌وه بۆ یارمه‌تی و به‌رگیکردن له هێرشه‌کانی جۆرجیا\nوته‌بێژی ناتۆش رایگه‌یاند که ناوچه‌که له باری جه‌نگدایه و زۆر نزیکه له‌وه‌ی جه‌نگی ده‌وڵه‌تیی لێوه به‌رپا ببێت وه باره‌که تا دێت توند وتیژ تر و به‌ره‌و ئاقارای جه‌نگی ده‌وڵاتیی رێره‌وی گرتووه. .\nPrevious رێکخراوی مۆسادی ئیسرائیلی به‌رپرسه له تیرۆرکردنی…….\nNext تاوانێك كە هەموومان تێیدا بەشدارین !! …به‌شی دووه‌م و کۆتایی


❤❤یـــانەی کوردژیـن/Kurd Zhin❤❤/ / به یه‌ك كلیك هه‌موو نامه‌كانی فه‌یسبوك بسڕه‌وه !\n» به یه‌ك كلیك هه‌موو نامه‌كانی فه‌یسبوك بسڕه‌وه !\n#1 2013-09-25 00:48:54\nبه یه‌ك كلیك هه‌موو نامه‌كانی فه‌یسبوك بسڕه‌وه !\nسڵاو به ڕێزان زۆرێك له ئێمه كێشه‌ی ئه‌وه‌مان هه‌یه كه تاقه‌تمان نیه هه‌موونامه‌كانی فه‌یسبوك بسڕینه‌وه دانه به دانه .\nئه‌م كێشه‌یه چاره‌سه‌ر كراوه ، ته‌نها به یه‌ك كلیك ئه‌توانی ئه‌و كاره جێ به جێ كه‌ی\nئه‌ویش به زیادكراوێكه له فایه‌ر فۆكس :\nسه‌ره‌تا كلیك له‌م لینكه بكه :\nدواتر به پێ ئه‌م وێنه‌یه بڕۆ\nله هانگاوی 4 بڕۆ سه‌ر نامه‌كان پاشان له‌سه‌ر ته‌خته كلیله‌كه‌ت (كیبۆرد ) ئه‌م دوو دوگمه‌یه دابگره هه‌تا لیستی Tools پیشان بدات (Alt + T)\nئاگاداربه ئه‌مه بۆ فایه‌ر فۆكسه\nدواترین جار ده‌ستكاری كراوه له‌لایه‌ن HemN_94 (2013-09-25 01:01:57)\n#2 2014-04-07 07:59:16\nڕێكه‌وتی به ئه‌ندامبوون: 2008-04-15\nدواترین سه‌ردان: 2018-11-28\nRe: به یه‌ك كلیك هه‌موو نامه‌كانی فه‌یسبوك بسڕه‌وه !\nslaww barezmm..bbura la hangawi dwamda ka alet add to firefox lalai mn nusrawa la bashi sarawai contribute dwatr la xwar awawa nusrawa download now balam chalak nia downloadaka hich shteki trm nadate......supas bo hawkaryt\nharchanm krd namtwani la asti to bewafa bm\nja nazanm to aheli bo hataya la dlta bm\n#3 2014-04-11 16:21:00\nهێرۆ خان ، له كوێدا كێشه‌ت هه‌یه تكایه‌ڕونتر\nدواترین جار ده‌ستكاری كراوه له‌لایه‌ن HemN_94 (2014-04-11 16:22:14)\n#4 2014-05-17 09:27:27\nدەست خۆش هێمن گیان..\nبراکەم من پرسیارێکم هەیە ئەگەرچی شوێنەکەشی هێندە گونجاو نیە، بۆیە ببورە کە لێرە ئەپرسم.. ئایا ئەو نامانەی سڕیومەتەوە ئەتوانم بیانگێڕمەوە؟ ئەگەر ڕێگایەک هەیە پێم بڵێت :)\nسەرکەوتوو و بەختەوەر بیت.\n#5 2014-05-20 21:30:45\nزۆر سوپاس كاك موسلیم گیان ، ئاساییه برا گیان له هه‌رشوینێك پرسیار ئه‌كه‌ی ، بۆ ئه‌و بابه‌ته‌ش باوه‌ڕ ناكه‌م تا ئێستا شتێكی وا هه‌بێت چونكه فه‌یسبوك خۆی رێگه به‌و شته نادات و به هه‌موو شێوه‌یه‌ك هه‌وڵ ئه‌دات سیكیوریتیه‌ك دابمه‌زرێنێت كه رێگه له هێنانه‌وه‌ی نامه‌كان بگرێت\n#6 2014-05-30 07:09:10\nفه‌رموو ئه‌مه‌ش بۆتۆی ئازیز


ده‌وڵه‌تی تورک ده‌ستی به بۆردوومانکردنی سیده‌کان کرده‌وه.. نوێکراوه‌ته‌وه – کوردی – RojNews.News\n29/02/2020 - 7:31:18 pm\nشەممە, 7 أبر 2018 – 13:48\nفڕۆکه جه‌نگییه‌کانی تورکیا ده‌ستیان کرده‌وه به بۆردوومانکردنی گوندەکانی سیدەکان لە ده‌ڤه‌ری برادۆست له پارێزگای هه‌ولێر.\nئه‌مڕۆ فڕۆکه جه‌نگییه‌کانی تورکیا ده‌ستیان کرده‌وه به بۆردوومانى ناوچه‌کانی خنێره و خواکورک و گه‌لیه‌ڕه‌ش له سنوری شاره‌دێی سیده‌کان سه‌ر به شارۆچکه‌ی سۆران له پارێزگای هه‌ولێر و تا ئاماده‌کردنى ئه‌م هه‌واڵه‌ش هێرشه‌کان به‌رده‌وامن.\nئیحسان چه‌له‌بی به‌ڕێوه‌به‌ری شاره‌دێی سیده‌کان به ڕۆژنیوزی وت: له به‌یانی ئه‌مڕۆوه تورکیا به شێوه‌ی پچڕ پچڕ بۆردوومان و تۆپبارانی ده‌ڤه‌ری برادۆست ده‌کات و تا ئێستاش فڕۆکه‌ی جه‌نگی به‌سه‌ر ئاسمانی ناوچه‌که ده‌سوڕێنه‌وه و بۆردوومانی چه‌ند شوێنێک ده‌که‌ن.\nبه‌ڕێوه‌به‌ری شاره‌دێی سیده‌کان ڕاشیگه‌یاند: ئه‌و شوێنانه‌ی ئێستا بۆردوومان ده‌کرێن بریتین له ناوچه‌کانی خواکورک و خنێره و گه‌لیه‌ڕه‌ش و چه‌ند شوێنێکی تریش جار جار ده‌که‌وێته به‌ر تۆپبارانی تورکیا.\nئه‌وه‌شى وت: بارودۆخی ئه‌منیی سیده‌کان جێگیر نییه و ئه‌مه‌ش ترسی لای ئه‌و خه‌ڵکانه دروست کردووه که به‌هۆی تۆپباران و بۆردوومانه‌وه ئاواره‌بوونه و نه‌یانتوانیوه بگه‌ڕێنه‌وه ماڵه‌کانیان.\nجێی باسه ماوه‌ی چه‌ند ڕۆژێکه بۆردوومان و تۆپبارانکردنی سنوره‌کانی سیده‌کان له‌لایه‌ن ده‌وڵه‌تی تورکه‌وه زیادى کردوه و هێرشه‌کانیش به‌رده‌وامه، به‌هۆی به‌رده‌وامی هێرشه‌کانیشه‌وه به‌شێکی زۆری ئه‌و ئاوارانه‌ی ڕۆژی پێنج شه‌ممه‌ی ڕابڕدوو ماڵ و شوێنیان جێهێشتوه، نه‌گه‌ڕاونه‌ته‌وه سه‌ر ژیانی ئاسایی خۆیان.\nده‌وڵه‌تى تورک به‌یانووى هه‌بوونى گه‌ریلاکانى هه‌په‌گه‌وه هێرش و بۆردوومان ده‌کات، به‌ڵام هاوڵاتیان ده‌ڵێن، که ئه‌و ناوچانه‌ى ده‌وڵه‌تى تورکى هێرشى ده‌کاته سه‌ر، گه‌ریلاکانى لێ نییه و ته‌نها هاوڵاتیانى تێدا نیشته‌جێن.


ئاکادێمیسیەنی ئەو سەردەمە سەرسامی کۆلۆنیالیزە کردن،\nئیمپراتوری و هەژەمۆنی کولتوری لەگەڵ سەردەمی دوای کولۆنیالیزم، توێژینەوەی ئەتنیکی و تێکەڵاویی کەرتەکانن. بورسیەی خوێندن لە زۆر بواردا کەوتۆتە ژێر دەسەڵاتی دژە هەژەمۆنیخواز، پشتیوانی دانیشتووە ڕەسەنەکان و دژە ئیمپێریالیستان کە هێرش دەکەنە سەر هەر کەسێک کە لەگەڵیان هاوڕا نییە. کاتێک گۆڤارێک بە ناوی سێ مانگەی جیهانی سێهەم لە ٢٠١٧ وتارێکی لەبارەی سوودەکانی کۆلۆنیالیزم بڵاو کردەوە، دژکردەوەی پرۆفیسۆرانی دادپەروەریی کۆمەڵایەتی بووە هۆی لابردنی وتارەکە و ١٥ ئەندامی دەستەی نووسەران دوای هەڕەشە لێکردنیان ناچار بە دەست لە کار کێشانەوە کران.\nکاتێک وڵاتانی بەهێز کەڵکی خراپ (کە نادادپەروەرانەیە) لە وڵاتانی بێ هێزتر وەردەگرن، بایخ و کولتوری خۆیان دەسەپێنن و دەست لە ئابوورییە ڕەسەنەکان وەردەدەن، ئاکادێمیسیەنەکان دەنگ بەرزترین و داهێنەرترین ڕەخنەگرەکانن. تەنانەت بێزەڕترین نگوزی وڵاتێکی بەهێز لە وڵاتێکی لاوازتردا بەرەوڕووی ناڕەزایەتی تووند دەبێتەوە، بۆیە ماویەکی دوور و درێژە کە شتێک بە ناوی "کۆلۆنیالیزمی کۆکاکۆلا" بۆتە وێردی زمان. لشکری توێژەر- چالاک سەرقاڵی بەڵگە هێنانەوە لە مێژوو بۆ شیکردنەوەی سەردەمی ئێستان، سەردەمی ڕەشی [کۆلۆنیالیزمی] ئوروپایی لەگەڵ هی ئەمریکایی و ئیسڕائیلی بەراورد دەکەن و هەموو کون و قوژبنێک بۆ دیتنەوەی ئاسەواری سەرکوتکەریی ڕۆژئاوایی، ئەمریکایی و ترامپی دەگەڕێن و ئیمپراتۆرییەکی نوێی ئەمریکایی ڕادەگەیەنن. کێشە نییە، بەڵام بۆ ئەوان هەوڵەکانی ئێران بۆ ئەنجامدانی هەمان کار پاشگوێ دەخەن کە لایەنی دیکە بە ئەنجامی ئەو شتانە بەرامبەر بە ئێران تاوانبار دەکەن؟\nشۆڕشی ئیسلامیی خومەینی لە سەرەتاوە پرۆژەیەکی ئیمپریالیستی بوو، کە یەکەم کارەکەی دوای بەدەستەوە گرتنی دەسەڵات (تەنانەت پێش هەرەسهێنانی دەوڵەتی کاتیی دوای سەرکەوتنی شۆڕش لە نۆڤامبری ١٩٧٩) دامەزراندنی سپای پاسدارانی شۆڕشی ئیسلامیی بۆ بڵاو کردنەوەی ئەو بیرۆکانە بوو. ماوەیەکی کورت دوای ئەو ڕووداوە لە لوبنان کارێکیان کرد، وەک ماتیو لەڤیت دەڵێ: "١٥٠٠ پاسداری ڕاوێژکار بەڕیکران تا لە دۆڵی بیقاع وەک بەشێک لە ئامانجی هەناردە کردنی شۆڕشی ئیسلامیی بۆ دونیای عەڕەب مۆڵگەیەک بکەنەوە." ئەو ڕاوێژکارانە دەوری سەرەکییان لە درووستکردنی حیزبوڵڵادا هەبوو کە لە خزمەت ئێران دابووە بۆ بڵاوکردنەوەی دەستڕۆیشتوویی ئێران لە دونیادا.\nلە ١٩٩٨، قاسم سولەیمانی وەک فەرماندەی نوێی سوپای قودس دیاریکرا. سولەیمانی هەوڵە کۆلۆنیالییەکانی ئێرانی، بە کەڵک وەرگرتن لە ڕووخاندنی سەددام حوسێن لە لایەن وڵاتە یەکگرتووەکانەوە لە ٢٠٠٣، بۆ دەستبەسەر داگرتنی عێراق بە شێوەیەک کە هەرگیز بە تەنیا نەیدەتوانی ئەو کارە بکا، پەرە پێداون. ڕاپەڕینی بەناو بەهاری عەڕەبیی، دەرفەتی بۆ سولەیمانی رەخساند کە لە سووریە بە کەڵکوەرگرتن لە حیزبوڵڵا جێ پێی خۆی کردەوە و لە یەمەن لە حوسییە شیعەکان بۆ سەرکەوتن لە گەیشتن بە ئامانجی "هیلالی شیعە" کە لە کەنداو تا دەریای ناوەڕاست دەگرێتەوە، کەڵکی وەرگرتووە.\nبێگومان ڕیزپەڕ لەوبارەدا هەن. ئیمپریالیزمی ئیسلامیی نووسراوەی ئەفرەیم کارش (٢٠٠٦) وەبیر هەموو کەسی هێناوە کە خۆرهەڵاتی ناڤین "شوێنێکە کە دامەزراوەی ئیمپریالیستی نە تەنیا لەوێ دەستی پێکرد ... بەڵکو ئەو شوێنەیە کە هاوشێوەی ئوروپاییەکەی لەوێ درێژەی بە ژیان داوە."\nتوێژەرانی تینک–تانکەکان لە باس لەبارەی دەستێوەردانی ئێران لە وڵاتانی دەیکەدا سڵیان نەکردووە. مایکل روبین لە ئەنستیتۆی ئەمەریکەن ئینترپرایز دەنووسێ "جگە لە ڕووسیە، ئەمڕۆ ئێران ئیمپریالیستیترین وڵاتی جیهانە ... جیاوازییەکی زۆر کەم لە نێوان هەڵسوکەوتی ئەو بۆ بەدەستەوە گرتنی دەسەڵاتی سیاسی و ئابووری وڵاتانی هەژارتر و جەللادەکانی خۆی لە سەدەی نۆزدەدا هەیە."\nتوێژەرانی ئیسڕائیلیش بە هەمان شێوە زۆرتر حەزیان لە سەرنجدان بە ئێرانی ئێستا هەیە تا ئەوی ڕابردوو. هیلەل فریش، پرۆفیسۆری زانستە سیاسییەکان و خۆرهەڵاتی ناڤین لە زانکۆی بار – ئیلان و توێژەری پلەبەرزی توێژینەوەکانی ستراتێژیک لە ناوەندی بەگین – سادات، دەڵێ ئێران "تەنیا وڵاتێکە کە جەخت لەسەر دەستێوەردانی سیاسی، ئابوری و تێرۆریستیی لە دەروەی سنوورەکانی خۆی دژی ئەو دەوڵەتانە دەکا کە هێرشیان نەکردۆتە سەری."\nبەڵام کوا هاواری دژکردەوە لەلایەن ئەو کەسانەی کە لە بورجی عاجن؟ ئاخۆ سەرجەم دژە ئیمپریالیستەکان سەرقاڵی مەحکوم کردنی ڕۆژئاوان، پێشترێتی بە قوربانیی بوون لە بەرامبەر تێکۆشان دەدەن و ڕێگای تازە بۆ بەکار هێنانی "ئەوانی دیکە" وەک کردارن [فعل] (ڕەنگبێ لە ئەنستیتۆی نامۆیی & هاوبەشیی زانکۆی بێرکلی)؟ کوا کۆنفرانس، سەمپۆزیۆم و ژمارەی تایبەتی گۆڤارەکان لەبارەی ئیمپریالیزمی ئێرانی؟ ئەنجومەنی سیاسەتی دەرەوە لە مانگی فێورییە میوانداری کۆبوونەوەیەک لە بارەی سیاسەتی ئیمپریالیستیی دەروەی ئێران بوو، بەڵام ئەگەر هەر ڕووداوێکی لەو چەشنە لە زانکۆیەکی ئەمریکا لە ٢٠١٩ هاتبێتە ئاراوە، بانگەشەی بۆ نەکراوە و بە باشی شاردوویانەتەوە.\nسەدەی ٢١ بە لێشاوی سەرکێشی وتار و کتێب کە "ئیمپریالیزمی" نوێی ئەمریکایان لە خۆرهەڵاتی ناوڤین لە دوای یازدەی سێپتامبر [هێرشەکانی ئەلقاعیدە لە وڵاتە یەکگرتووەکان ٢٠٠١] مەحکوم دەکرد دەستی پێکرد. بەڵام کتێب لەبارەی مەحکوم کردنی سەرهەڵدانی ئیمپریالیزمی ئێرانی بە دڵۆپەش نەهاتوونە دەر.\nلە دەرەوەی پیشەکە، ئەو شوێنەی کە چالاکان خۆیان مەڵاس داوە، دژە هێرشێک دەستی پێکردووە. لە ٧ی دێسەمبەر لایەنگرێکی ئێران بە ناوی حەمید دەباشی لە زانکۆی کۆلومبیا شتێکی بە ناوی "نامە دژی ئیمپریالیزمی ئەمریکا" نووسی و بڵاوی کردەوە و لەویدا دژی "پرۆژەی ئیمپریالیستیی وڵاتە یەکگرتووەکان" بە یارمەتی ڕێکخراوی دراوی ناونەتەوەیی [IMF] کە "بە تەمای گەڕاندنەوەی دەوڵەتداریی کۆلۆنیالی نوێ بە شێوەی ڕێژیمی سەر بە وڵاتە یەکگرتووەکانە" هەڵوێستی گرتووە. دەباشی بە شێوەیەک ٣٨ ئاکادێمیسیەنی ڕازی کردن (١٢ لە وان لە خوێندنگەی باڵای کالیفۆرنیان) تا لەگەڵ تێکەڵاوێکی ناجۆر لە هونەرمەندان، چالاکان، یاساناسان و بڵاوکەرەوەی پادکەست نامەیەکی سەیروسەمەرە واژۆ بکەن کە بە تەواوی لە سەرهەڵدانەکانی مانگی نۆڤەمبەر لە ئێران ناحاڵییە.\nتەنانەت سۆسیالیستەکانی گۆڤاری نیو پاڵیتیکس، هەڵەی نامەی دەباشییان "لە باس نەکردن لە نفوزی سەرکوتکەرانە و تووندوتیژانەی ئێران لە سووریە، لوبنان و عێراق" دیتووە و ئیددیعای "بیرۆکەی ئیمپریالیزم، کە شێوە ئیمپریالیزمی ئێران ناگرێتەوە و مەحکومی ناکا" بە بێ بنەما دەزانێ.\nپسپۆڕە ئاساییەکانی خۆرهەڵاتی ناڤین پێیان باشترە وا بنوێنن کە ئیمپریالیزمی ئێرانی بوونی نییە، جا "شێوە" بێ یا ئی دیکە. کاتێک کە سەدان و ڕەنگبێ هەزاران لەوان لە گردبوونەوەی ساڵانەی ئەنجومەنی توێژینەوەکانی خۆرهەڵاتی ناڤین لە نیوئۆرلینز لە مانگی ڕابردوودا بەشدار بوون، وێدەچوو کە باسەکە لەبیر کرابێ. لە ماوەی چوار ڕۆژ، ٢٠ کۆبوونەوەی ئاکادێمیکی بەڕێوە چوون، کە هەر کامیان باسی ١٨ تا ٢٤ بابەتیان تێدا کردبوو، کە کۆی هەمووان ٣٠٤ دانیشتنی لەخۆ گرت: پانێل، دانیشتن، ئاخاوتنی بابەتییانە، وتار و کۆبوونەوە لە بارەی پرسی هەنووکەیی. لە هەرکام لەو پێشهاتانەدا لانی کەم نیو دەرزەنێک پسپۆڕ تیایدا بەشدار، بەڕێوەبەر یا چاودێر بوون. و تەنانەت تاکە یەک دانەش بۆ باس لە سەر نفوزی کۆلۆنیالیستیی ئێران لە لوبنان، عێراق، سووریە و یەمەن تەرخان نەکرابوو. هیچ شتێک لەبارەی سەرهەڵدانی ئیمپراتوری ئێران نەگوترا. بەڵام ئیمپراتوری قاجار لە چەند کۆبوونەوەدا باس کرا. هەروەها چەند کۆبوونەوە لە بارەی شوێنێک بە ناوی "فەلەستین/ئیسڕائیل" یا "ئیسڕائیل/فەلەستین" بەستراوە بە حەزی چاودێری کۆبوونەوەکە پێکهاتن.


بروسكه‌یه‌ك له مه‌كته‌بی سیاسییه‌وه بۆ یه‌كێتی ژنان\nبه‌بۆنه‌ی یادی سی ساڵه‌ی دامه‌زراندنی یه‌كێتیی ژنان، مه‌كته‌بی سیاسی یه‌كێتیی نیشتمانیی كوردستان بروسكه‌یه‌كی پیرۆزبایی ئاڕاسته‌ی تێكۆشه‌ره‌كانی یه‌كیَتی ژنان ده‌كات و تێدا ئاماژه به خه‌باتی ژنان له شۆڕشی گه‌كه‌له‌مان ده‌كات. ئه‌مه‌ش ده‌قی بروسكه‌كه:\nبه‌ڕێزان / سكرتێرو سكرتاریه‌ت‌و ئه‌ندامه تێكۆشه‌ره‌كانی یه‌كێتیی ژنان\nبه‌بۆنه‌ی یادی (30) ساڵه‌ی دامه‌زراندنی رێكخراوه تێكۆشه‌ره‌كه‌تان، یه‌كێتیی ژنانی كوردستان، پیرۆزبایتان لێده‌كه‌ین، له‌رێگای ئێوه‌شه‌وه پیرۆزبایی له‌هه‌موو ژنانی تێكۆشه‌ری كورد‌و دایكان‌و خوشكی شه‌هیدان ده‌كه‌ین، سڵاوی ئه‌مه‌ك‌و وه‌فاداریش ده‌نێرین بۆ هه‌موو ئه‌و ژنه تێكۆشه‌رانه‌ی شه‌هیدبوون‌و گیانی خۆیان بۆ كوردستان به‌ختكرد. سڵاویش بۆ ئه‌و ژنانه‌ی له وێستگه له‌جیاجیاكاندا، له‌ریزه‌كانی یه‌كێتی ژنان ماندووبون‌و خه‌باتیان كرد.\nیه‌كێتی ژنان، له دوو قۆناغی جیاوازی خه‌باتدا، رۆڵی به‌رچاوی هه‌بووه، له خه‌باتی ڕزگاریخوازی بۆ به‌دیهێنانی مافه ڕه‌واكانی گه‌له‌كه‌مان، له خه‌باتی مه‌ده‌نی‌و دیموكراسی بۆ ده‌سته‌به‌ركردنی مافه‌كانی ژنان‌و ڕه‌خساندنی زه‌مینه‌ی له‌بار بۆ به‌شداری ژنان له بواره جیاجیاكاندا‌و به‌دیهێنانی هه‌ندێك مافی یاسایی‌و سیاسی، كه بۆ سه‌ركه‌وتنی خه‌باتی ژنان رۆڵی گه‌وره‌ی هه‌بوو له كاتی خۆیدا.\nئومێده‌وارین، بۆ قۆناغی داهاتووی خه‌بات، یه‌كێتیی ژنان، باشتر خۆی سازبدات، وه‌ك هه‌میشه پێشه‌نگی خه‌باتی ژنانی یه‌كسانیخوازو ئازادیخواز بێت، چونكه سه‌رباری به‌ره‌وپێشه‌وه‌چوونه‌كان، هێشتا ئه‌ركی گرنگ ماوه ڕابپه‌رێنرێ.\nدووباره پیرۆزه، بۆ پێشه‌وه به‌ره‌و لوتكه‌ی سه‌ركه‌وتن